Дунё бўйича учувчиларнинг 5.2 фоизи аёллардан иборат. Нега улар бу соҳада камчилик?\nLifestyle 21:49 / 27.08.2019 6760\nАйни пайтда кўплаб ҳаво йўллари компанияларида аёл учувчилар саноқли. Россиянинг PJSC ва Дубайнинг Emirate ҳаво компаниялари бу борада гендер бўшлиғини йўқотишга ҳаракат қилаётганига қарамай, уларда ҳам ҳануз бу ҳолат унчалик ўзгаргани йўқ, деб ёзади Bloomberg нашри.\nСаёҳат платформаси ҳисобланган FromAtoBнинг маълумотларига қараганда, Қатар ҳаво йўллари ва Янги Зеландиянинг Finnair Oyj ва Jetconnect компанияларида аёл учувчилар сони энг кам ҳисобланади.\nБундан ташқари, ҳатто энг кўп аёл учувчиси бор дея қайд этилган ҳаво йўллари компанияларида ҳам 90 фоиз эркак учувчилар хизмат қилаётгани тўғрисидаги статистика ҳам маълум қилинди.\n«Тахминий минг нафар самолёт бошқарувчилар орасида бор-йўғи 30 нафар аёллар бор. Айни пайтда бу рақамни ошириш учун ҳаракат қилмоқдамиз», дейди Finnair компаниясининг аёл спекери Паивйт Таллқвист.\nУнинг қўшимча қилишича, ишга олиш дастурларини кўпайтириш орқали Finnair`да аёллар улуши ошиб бормоқда.\nИзланишлар Finnair`да ишга олинган 4 минг 200 нафар учувчининг 58 нафари аёллар эканлигини кўрсатмоқда.\nРоссия ҳаво йўлларининг асосий қисмида 68 нафар аёл учувчи бўлиб, уларнинг 48 нафари орқа линияда турувчи шахслар, 9 нафари эса капитан билан бир қаторда ишловчилар, қолганлар тезлик билан шуғулланишади.\nEmirate компанияси узоқ масофаларга рейслар уюштирувчи энг йирик компанияларидан бири бўлиб, учувчиларни ишга олиш борасида ҳам алоҳида тажриба талаб қилади. Аксига олиб бу компанияга ҳужжат топширувчилар орасида эркак номзодлар фоизи анча юқори.\nMideast компанияси ўз таркибидаги мавжуд 99 аёл учувчининг учдан бир қисмини ўтган 2 йил ичида ишга олинганини маълум қилди.\nГлобал миқёсда олинадиган бўлса, ўртача учувчиларнинг 5.2 фоизини аёллар ташкил қилмоқда. Айтиш мумкинки, бу соҳада уларнинг жуда камчилик фаолият юритиши учувчилик учун жисмоний жиҳатдан ҳам анча кучли бўлиш талаб қилиниши билан боғлиқ бўлиши мумкин.


Хитой Миллий банки мамлакат молия тизимига 20 млрд доллардан кўпроқ маблағ киритди\nХитой Миллий банки (Халқ банки) Хитойнинг молия тизимига тескари репо операцияси (қимматбаҳо қоғозларни уларни қатъий белгиланган нархда ортга сотиш мажбурияти билан харид қилиш) ёрдамида 130 млрд юандан (20,1 млрд доллар) кўпроқ маблағ киритди. Бу ҳақда банк сайтидаги хабарда айтилмоқда.\nХитой Халқ банки 7 кунлик муддат ва 2,25 фоизлик даромад билан репо операцияларини ўтказди. Аввалроқ 18 мартда Халқ банки Хитой иқтисодиётига 110 млрд юань (17 млрд доллар) киритганди.\nБанкнинг ушбу ҳаракатлари Хитой валютасининг сезиларли сакрашлари ортида юз бермоқда. 18 мартда Халқ банки жэньминьбининг (юаннинг расмий номи) долларга нисбатан курсини бирданига 0,51 фоизга (333 таянч пунктига), яъни 1 долларга 6,4628 юангача кўтарди. Бу 2015 йилнинг ноябридан бери қайд этилган энг юқори сакраш бўлди. 21 мартда юань курси 0,3 фоизга, яъни бир долларга 6,4284 юань кўрсаткичга пасайтирилди.


Ремонт отопительного электрического котла | Server Service\nЭлектрли иситиш қозонлари иссиқлик ташувчининг иситиш тамойили бўйича бир неча турларга бўлинади. Бу билан ТЭНли, электродли ва индукцион электр қозонлари мавжуд.\nКўп ҳолларда ТЭНли иситиш қозонлари қўлланилади, у қуйидагилардан таркиб топган:\nИссиқлик алмаштиргич (иссиқлик алмаштирувчи ички трубка, яъни ТЭНга эга бак)\nБулардан ташқари айлантирувчи насос, кенгайтирувчи бак, ҳимояловчи клапан ва фильтрлар ўрнатилган моделлари ҳам учраб туради. Электр қозонлар бир фазали (220 В) ва уч фазали (380 В) турларга ҳам булинади. Қуввати 12 кВт ошиқ бўлган қозонлар, одатда, фақат уч фазали бўлади, шу билан боғлиқ ҳолда маълум ҳисоб-китоблар ва хонадонга қўшимча электр ўтказишни талаб этади.\nКўплаб замонавий моделлар ҳимояга эга (сув босими энг паст кўрсатгичдан тушиб кетганида автоматик ўчиш, иссиқлик ташувчи-сув ҳарорати 950С даражадан ошиб қизиганида ишга тушадиган ҳалокат датчиги). Бундан ташқари, замонавий электр қозонлари ишини белгиланган ҳарорат бўйича бошқарадиган автоматика билан жиҳозланган. У қозонннинг иситиш қувватини ижобий назорат қилишни амалга оширади. Ҳарорат датчиги ёки хонадаги термостат кўрсатгичлари орқали айлантирувчи насос ишини бошқаради, шунингдек, бошқа кўплаб функцияларни амалга оширади. Электрли иситиш қозонлари экологик тоза, чунки иссиқлик олиш учун натижада ёнган маҳсулот қолдиқлари ажралиб чиқувчи ёниш жараёни қўлланилмайди.\nИситиш қозонини таъмирлатишга буюртма бериш учун, қуйидаги рақамлардан бирига қўгнғироқ қилишнинг ўзи кифоя (Тошкент):+998 (71) 207-33-32Буюртмалар ҳар куни 9:00 дан 18:00 га қадар қабул қилинади.


Ироқ кабинети келишувни маъқуллади\n18 май 2021, Тошкент вақти: 23:14\nИроқ кабинети БМТ мандати жорий йил охирида тугаганидан кейин АҚШ кучларининг Ироқда яна уч йил қолиши тўғрисида АҚШ билан эришилган хавфсизлик ҳақидаги келишувни маъқуллади.\nБу қарор бир неча ой давом этган мураккаб сўзлашувлардан кейин қабул қилинди. Агар Ироқ парламенти мазкур келишувни тасдиқласа, икки иттифоқчи ўртасидаги асосий келишмоқчилик ҳал қилинган бўлади. Ироқ ҳукумати матбуот котиби Али ал-Даббағ Бош вазир Нурий ал-Маликий етакчилигидаги Кабинет келишувни қўл кўтариб маъқуллаганини айтди.\nЖараён ҳали тугамаган бўлса ҳам Оқ Уй расмийлари Ироқ Кабинети қабул қилган қарорни “ижобий қадам”, дея баҳолади.\nБир кун олдин ироқлик шиалар олий руҳонийси Оятулло Али Ас-Систоний агар парламентнинг аксар аъзолари қўллаб-қувватлайдиган бўлса, келишувга қарши бўлмаслигига ишора қилган эди.\nИроқ ва АҚШ ўртасида эришилган мазкур келишув лойиҳасида 2011 йил охирига қадар Америка қўшинларини Ироқдан олиб чиқиш ҳамда АҚШ кучларининг Сурия ва Эрон каби қўшни давлатларга Ироқ ҳудудидан ҳужум уюштириши таъқиқланган.


ХАЛҚ ДЕМОКРАТИК ПАРТИЯСИ МЕНИ ШАХС СИФАТИДА ШАКЛЛАНТИРДИ | Ўзбекистон Халқ демократик партияси\n2019-11-01 12:11:10 1082\nБугун мамлакатимиздаги энг катта сиёсий партия – Ўзбекистон халқ демократик партияси ташкил топган кун.\nБу кун мени бундан 15 йил орқага, яқин ўтмишга қайтиб хотиралашга ундади. Мактабда ўқиб юрган вақтларимда бувимнинг депутатлик гувоҳномалари ва кўкрак нишонларини сандиқдан олиб, қайта-қайта кўриб ҳавас билан яна жойига авайлаб қўйиб қўярдим.\nОлийгоҳни юқори курсида ўқиган пайтларимдан бошлаб Ўзбекистон ХДП вилоят кенгашида иш бошладим. Бувим аъзо бўлган партияда 2010-2018 йиллар давомида Ўзбекистон ХДП Сирдарё вилоят кенгашида мутахассисликдан вилоят кенгаши раиси ўринбосари лавозимигача бўлган босқичларни босиб ўтдим.\n2014 йилда ўтказилган сайловларда халқ депутатлари Мирзаобод туман Кенгаши депутати этиб сайландим. 2018 йилда (бўшаб қолган ўринларга ўтказилган) сайловларда халқ депутатлари Сирдарё вилоят Кенгаши депутати этиб сайландим. Ҳар икки Кенгаш депутати сифатида болалик хотираларимда кузатган, ўзим гувоҳ бўлган ўша партияга садоқат, мустаҳкам эътиқод тушунчаларига амал қилганим туфайли бугун жамиятда ўз ўрнимни топиб бормоқдаман.\nЎнлаб шогирдларим турли юқори лавозимларда фаолият кўрсатмоқда.\n2018 йил 17 сентябрь кунидан ҳозирги вақтга қадар Ўзбекистон ёшлар иттифоқи Сирдарё вилоят кенгаши раиси ўринбосари, ижтимоий-ҳуқуқий ва саломатлик масалалари комплекси раҳбари вазифасида ишлаб келмоқдаман.\nҲаётда қандай ютуқларга эришган бўлсам, барчасида Ўзбекистон Халқ демократик партиясининг алоҳида ўрни бор. Болаликда араваларда далага қатнаб ўт-хашак, ўтин ташиб юрганман, ҳозир депутат сифатида минбарларда фикримни айтяпман, ёшларга ёрдам беришга ҳаракат қиляпман. Булар учун партиямиз олдида умрбод қарздорман.\nЯқинлашиб келаётган сайловларда партиямиз барча бўғинлардаги депутатлик сайловларида ғалаба қоғонишига тилакдошман.\nЎзбекистон ёшлар иттифоқи Сирдарё\nвилоят Кенгаши раиси ўринбосари,\nКенгашига ЎзХДПдан депутат


21 августда Қуёш тутилиши юз беради: ҳайвонлар ўзини қандай тутади?\nЖаҳон 12:30 / 13.08.2017 30323\nАвгуст ойининг 21 санасида Ер шарининг ғарбий қисмида тўлиқ Қуёш тутилиши ҳодисасини кузатиш мумкин бўлади. Кўпчиликни қизиқтирувчи ва табиатан кам учрайдиган воқеа инсоният учун жумбоқли саволларга ҳам жавоб бериши мумкин. Масалан, ҳайвонлар кун ёруғида бирдан қоронғуликнинг пайдо бўлишида, ҳаво ҳароратининг тушиб кетганда қандай ҳаракатланади?\nТадқиқотчилар Қуёш тутилиши пайтларида ўзини ноодатий тутиб келган примат маймунлари, жираффа, фил, рептилялар ҳамда қушларнинг айрим турларини кузатишни режалаштирмоқда. "Бу жуда қизиқ вазият, аслида жирафа қуёшдан таъсир олиб, ҳаёт кечирувчи жонзот бўлиб, Қуёш нури ва ёруғлиги йўқолиб қолса, у ўзини қандай тутишини ҳали билмаймиз", дейди зоолог олим Ҳарстоун Роуз. Унинг айтишича, айрим ҳайвонлар товушини ошириши, шовқин қилиши, яна бошқалари уйқуга тайёргарлик кўриши мумкин. Шу билан бирга бир неча жонзотлар учун бу ноёб ҳодиса эмас.\nУзоқ йиллик кузатувлар натижасида, қушларнинг бундай вазиятда сайрамаслиги, ҳаракатдаги чумолилар эса барча юмушини тарк этиб, жойидан силжимайди. "Янги Англия жисм тутилиши табиати қўмитаси” (NEEBC) чоп этган ҳисоботларда ёзилишича, қушлар Қуёш ёруғлиги ва нури бирдан йўқолиб қолган пайт уясига қайтишни ўйлайди. Бегемот сув остида яшириниб, турли овозлар чиқаришни бошлайди. Арилар тўдасининг ғўнғиллаган шовқини йўқолиб қолиб, капалаклар кўринмайди.\nТез орада юз бериши кутилаётган Қуёш тутилиши давомида ҳам кузатувчилар ҳайвонларнинг кўплаб янги ҳаракатларини ўрганишни режалаштирган.\n17:04 / 17.03.2018 15712\n11:03 / 13.03.2018 9928


Биз йўлланма олдик ва дам олишга жўнадик. Бироқ манзилга етиб келганимизда бизга йўлланмада кўрсатилган даражадаги меҳмонхонани тақдим этишмади. Биз саёҳат ташкилотчиларидан компенсация талаб қила оламизми?\n– Дам олиш учун хорижга бориш ҳозирги вақтда кўп кишилар учун турмуш тарзига айланди. Ўзининг дам олишини мустақил режалаштириш ва ташкил этиш ҳоллари сонининг ўсишига қарамай, туроператорлар хизматига талаб ғоятда катта. Кўпчилик кишилар улардан туристик йўлланмаларни харид қиладилар, зеро бу иш оддий, қулай ва тез битади: чипталар, меҳмонхоналар ва ҳоказоларни мустақил равишда излаш ва бронлаш керак эмас.\nТаътилга чиқаётганда ҳаммаси имкони борича яхши бўлишини хоҳлаймиз. Ёки ҳеч бўлмаганда тайинланган жой, меҳмонхона, сервис ва қолган барча нарсалар йўлланмани харид қилаётганда туристик фирма билан келишилганига мувофиқ бўлишини ўйлаймиз. Бироқ доим ҳам сафар силлиқ ва кўнгилсизликларсиз ўтавермайди. Агар саёҳат вақтида туристик йўлланмада қайд этилганларидан бошқача хизматлар кўрсатилса, нима қилиш керак?\nТуристик хизматлар кўрсатилишига шартнома кўрсатиладиган хизматларнинг кўлами ва сифатини белгилайди (20.08.1999 йилдаги «Туризм тўғрисида»ги 830-I-сон Қонуннинг 12-моддаси иккинчи қисми).\nСаёҳат шартлари мувофиқ келмаганда ҳар бир бундай ҳолатни ҳужжат билан қайд этиш муҳимдир. Бу – муҳим жиҳат: йўлланмада назарда тутилган шартларга амалда риоя этилмаганлиги далилларини аввал-бошдан йиғиш зарур. Кейинги низоларда ортиқча исбот-далилларнинг бўлиши мумкин эмас.\nМасалан, бирор-бир иқлими иссиқ мамлакатга учиб келган турист туроператор билан келишилган 4 юлдузли меҳмонхонага эмас, балки бутунлай бошқа шаҳарнинг чеккасидан, юлдузлари сони кам бўлган меҳмонхонага тушиб қолади. Туристик йўлланмада кўрсатилган шартларга мувофиқсизлик аниқ кўзга ташланади. Бундай ҳолда у, хусусан ушбу меҳмонхонага жойлаштирилганлигини ёзма равишда тасдиқлаши тўғрисида илтимос қилиб меҳмонхона маъмуриятига мурожаат қилиши керак. Агар кўрсатилмаган меҳмонхонада 2 кун турганидан кейин туристга бошқа меҳмонхонага кўчиб ўтиши учун яна қўшимча сумма тўлашни таклиф этишса, ушбу далилни ҳам қайд этиш зарур.\nШу тариқа, туристик йўлланмага мувофиқ белгиланган хизматларни тақдим этмаганликнинг ҳар бир ҳолатида ҳужжатли тасдиқ олиш зарур.\nУнчалик кўнгилдагидек ўтмаган саёҳатдан қайтиб келгач, саёҳат шартларидаги барча келишилмаган ўзгаришлар рўйхатини тузиш, уларни баҳолаш ва туроператорга мазкур суммаларни қоплаш талаб қилинган даъво юбориш керак. Фуқаролик кодексининг (ФК) 706-моддасига ва «Туризм тўғрисида»ги Қонуннинг 17-моддасига мувофиқ, туристик фаолият субъекти туристик хизматлар кўрсатилмаган ёки тўла ҳажмда ёхуд лозим даражада сифатли кўрсатилмаган тақдирда туристларга етказилган зарарнинг ўрнини қоплаши шарт.\nТуроператор рад этган тақдирда судга даъво аризаси бериш зарур, унга маънавий зиённинг ўрни қопланиши тўғрисидаги талаб ҳам киритилиши лозим (ФК 1021-моддаси; 26.04.1996 йилдаги «Истеъмолчиларнинг ҳуқуқларини ҳимоя қилиш тўғрисида»ги 221-I-сон Қонуннинг 22-моддаси; «Туризм тўғрисида»ги Қонуннинг 14-моддаси).


Истироҳат боғлари мавсумга шайми? - zarnews.uz\nСамарқанд шаҳридаги “Ёшлик” истироҳат боғида туман ва шаҳар маданият бўлимларига қарашли истироҳат боғлари раҳбарлари ва муҳандислар иштирокида ўқув-амалий семинар ташкил этилди.\nУнда юридик ва жисмоний шахсларга тегишли бўлган ўйин қурилмаларидан тўғри фойдаланиш бўйича амалий кўникмаларни шакллантириш, 2019 йил мавсумида истироҳат боғларида мавжуд ўйин қурилмалари (аттракционлар)ни техник кўрикдан ўтказиш ва уларда дам олувчиларнинг хавфсизлигини таъминлаш бўйича масалалар муҳокама этилди.\n- Истироҳат боғида жойлашган ҳар бир аттракцион “Электртаъмир” МЧЖ томонидан лаборатория синовидан ўтказилади, - дейди Саноат хавфсизлиги давлат қўмитаси Самарқанд ҳудудий бошқармаси мутахассиси Фахриддин Бобоназаров. – Шунингдек, “Эхо угол сервис” МЧЖ ўйин қурилмалари металл қисмлари мустаҳкамлиги тўғрисида ўз хулосасини бергач, уларнинг созлиги бўйича бошқармамиз томонидан тегишли далолатнома расмийлаштирилади. Истироҳат боғларидан ҳар бир аттракционлар ҳар куни инженер томонидан техник кўрикдан ўтказилиб, шундан сўнг ундан фойдаланишга рухсат берилади.\nСеминарларда бу йилга мавсумга дам олувчиларга қулай шароитлар яратиш мақсадида истироҳат боғи раҳбарларнинг таклиф ва мулоҳазалари тингланди.


Ўзбекистонда Эркаклар қўмитасини тузиш таклиф этилди - Халқ сўзи\n21:24 05 Март 2019 Жамият\n“Оилавий ажримлар ҳақида гапирганда, республикамиздаги кўрсаткичларни Европа давлатларидаги билан таққослаш, ўзимизни овутиш, мақташ, айбларимизни хаспўшлаш тўғри эмас, — деди эксперт Жамила Шермуҳаммедова АОКА матбуот хизмати келтирган иқтибосда. — Муаммоларнинг ичига кириб боришимиз керак. Ажримларнинг сабабларини аниқлашимиз, шу бўйича чоралар кўришимиз лозим. Бизда оила миллий қадриятлар ва шарқона маданият пойдеворига қурилади. Айнан мазкур ақидалар билан суғорилган китобларни кўпайтиришимиз керак.\nМенинг таклифларим бор: келинглар, “Эркаклар энциклопедияси”ни яратайлик. Оилада эркакнинг, отанинг ўрнини кўтармас эканмиз, у ҳақда китоблар ёзиб, мақомини улуғламас эканмиз, оила механизмидаги айрим элементлар яхши ишламайди, ажримлар сони ортаверади. Ёшларга болалигидан оилада ўғиллик бурчи, оталик вазифалари, эрлик масъулияти ҳақида билим бериш зарур. Бу ҳаёт-мамот масаласи. Мен ҳатто Ўзбекистон Эркаклар қўмитасини тузиш таклифи ҳам жиддий ўйлаб кўришга арзийди деб ҳисоблайман”, деган Жамила Шермуҳаммедова.


Аёлларнинг таъкидлашича, улар ҳеч қаердан ёрдам олмайди, иш ҳам йўқ. Шунинг учун садақага кун кўришга мажбур бўлмоқда. Нон сўраб, маҳаллама-маҳалла юрганларида маҳалла фаоллари гадойлик қилиш ўзбекчиликка тўғри келмаслигини айтиб, уларни ҳайдаб юборади.\nУч ўғил, уч қизнинг онаси, 22 набира ва 8 эваранинг бувиси Солия момо Қўшкўпир тумани стадионида, аниқроғи, стадионга қарашли бир хона ва бир даҳлиздан иборат бинода 2 йилдан буён 10 ёшли набираси билан яшайди. Бу ерда оддий рўзғор юритиш учун шароит йўқ. Яшаш жойи бўйича Машариф Раҳимов номидаги ширкат хўжалигида рўйхатга олинган момонинг ўғиллари маълум сабабларга кўра бу ердаги уйни сотишгач, беш йилдирки, бошпанасиз қолган. Натижада оила аъзолари ижарада яшашга мажбур бўлмоқда. Солия момонинг айтишича, у турли ташкилотларга мурожаат қила-қила уй қуриш учун ер майдони олишга эришган. Бироқ 14 минг сўмни ташкил этадиган нафақа пулига бу ерда уй кўтаришга қуввати етмайди. Болалари унга ёрдам бера олмайди. Чунки улар ҳам зўрға ўз кунини кўрмоқда.\n1976 йилда турманистонлик йигитга турмушга чиққан, асли қўшкўпирлик Ойпошша Шомуродова 13 йил аввал турмуш ўртоғи вафот этгач, тўрт қизини ёнига олиб, юртига қайтиб келади. 10 йил давомида дарбадарликда яшаган О.Шомуродовага 2003 йил 24 ноябрда туман ҳокимининг қарори билан уй-жой қуриш учун ер ажратиб берилади. Машаққатли меҳнатлар эвазига у бу ерда бошпана тиклади. Казо-казоларнинг данғиллама иморатлари, янги қурилаётган ҳашаматли дала ҳовлилари қаторида О.Шомуродованинг кулбаси ҳам жойлашган. Кичкинагина иккита хонадан иборат уйда эски сандиқ, бир кроват, олинганига 30 йил бўлган “Рекорд” русумли телевизордан бошқа ҳеч нарса йўқ. 17 ёшли Дурдибиби ва 10 ёшли Назокат исмли қизлари билан яшаётган О.Шомуродованинг айтишича, фарзандлари гўштли овқат нималигини эсдан чиқарганига кўп йиллар бўлган. Садақа сўраб кўча кезганида 1000-1500 сўм пул топади. Бунга кунлик овқатдан бошқа ҳеч нарса олиш мумкин эмас. Оёғида, эгнида кийими бўлмагани учун болалари ҳам мактабга бормаган.\nС.Хўжабоева ва О.Шомуродованинг сўзларига қараганда, моддий ёрдам сўраб, тегишли идораларга мурожаат қилсалар уларга жуда қўпол муносабатда бўлишади. Ҳатто бинодан қувиб чиқариб юборади.\nҚўшкўпир тумани ҳокими ўринбосари Сорабиби Матёқубованинг таъкидлашича, туманда ночор аҳволда яшаётган фуқаролар кўп. Уларнинг ҳаммасини таъминлашга ҳокимликнинг қурби етмайди.\nҚўшкўпир шаҳарчаси фуқаролар йиғинидан олинган маълумотларга кўра, шаҳарчадаги бешта маҳаллада 3025 оила истиқомат қилади. Уларнинг 600 га яқини моддий ёрдамга муҳтож ҳисобланади.


Home » Jinsiy quvvat » 50 ЁШДAН ОШГAНЛAР УЧУН ЖИНСИЙ AЛОКA КОИДAЛAРИ\n50 ЁШДAН ОШГAНЛAР УЧУН ЖИНСИЙ AЛОКA КОИДAЛAРИ\n50 ЁШДAН ОШГAНЛAР УЧУН ЖИНСИЙ AЛОКA КОИДAЛAРИ Бaъзи кишилaр 50 ёшдaн сўнг вa, aйниқсa, қaриликдa жинсий aлоқa билaн шуғуллaниш соғликкa зaрaр келтирaди, деб ўйлaйдилaр. Янa бaъзилaр қaриликдa жинсий aлоқa қилиб бўлмaйди, деб ҳисоблaйдилaр. Шу боисдaн янги сaвол туғилaди — жинсий aлоқa қaриликкa тaъсир қилaдими?\nЁшлaр учун жинсий aлоқa соғликкa фойдaли вa зaрур экaнлигини ҳaммa билaди. Бaлки, улуғёшгaчa жинсий aлоқa қилиб юриш қaриликни кечиктирaр?\nБуюк Бритaниянинг Сексопaтологик Текширишлaр Мaркaзи хулосaлaригa кўрa, жинсий aлоқa билaн 60 ёшдa ҳaм, 70 ёшдa ҳaм, вa ҳaттоки 90 ёшдa ҳaм шуғуллaниш мумкин экaн. Бу қобилият ёш билaн чегaрaлaнмaгaн бўлиб, оргaнизм жисмонaн соғлом бўлсa, шунинг ўзи кифоя экaн. Фaқaт кaйфиятни бузaдигaн бир мaълумот борки, aгaр киши бирор сaбaб (мaсaлaн, жуфтининг кaсaллиги, ўлими, узоқ муддaтли aйрилиқ) туфaйли узоқвaқт жинсий aлоқa билaн шуғуллaнмaгaн бўлсa, ушбу қобилият бутунлaй йўқолиши ҳaм мумкин экaн.\nҚaрилик жинсий ҳaётгa ўз тaъсирини кўрсaтмaй қўймaйди. Шунинг учун қуйидa қaриликдaги жинсий aлоқaнинг мaълум бир ўзигa хосликлaрини сaнaб ўтишни лозим топдик:\n50 — 60 ёшли эркaклaрдa тестостерон гормонининг миқдори эрекциягa етaрли бўлиши учун ўртaчa 3-4 кундaн бир-икки ҳaфтaгaчa вaқт керaк. Демaк жинсий aлоқaлaр ўртaсидaги вaқт шундaн кaм бўлмaслиги лозим. Бу ҳaқидa китобимизнинг “Тестостерон: жинсий ожизликкa оид зaрур хулосaлaр” бўлимидa бaтaфсил мaълумотлaр берилгaн;\nКўпинчa 60 ёшдaн ошгaн эркaклaрдa эрекция кучсиз бўлaди, оргaзм ҳaм ёшликдaгидек ёрқин бўлмaйди. Бунгa сaбaб чекиш ёки ҳaр хил дори воситaлaрини қaбул қилиш бўлиши мумкин. Чекишни тaшлaш вa дори воситaлaрининг тaъсирини ҳисобгa олгaн ҳолдa қaбул қилиш муaммони ечaди;\n60 ёшдaн сўнг қўзғaлиш вa эрекция пaйдо бўлиши учун кўпроқ вaқт керaк бўлaди. Эякуляция пaйтидa чиқaётгaн спермaнинг миқдори ҳaм aнчa кaм бўлaди;\nAёллaрдa климaксдaн кейин жинсий aлоқa пaйти қиннинг суюқлик билaн нaмлaниши қийинлaшaди вa бу тўшaкдa бироз ноқулaйликни келтириб чиқaрaди. Бу муaммони ёғловчи воситaлaр ёрдaмидa ҳaл қилиш мумкин;\nЖинсий aлоқa темпи ўртaчa ёки секин бўлиши керaк;\nҲaрaкaтлaргa эмaс, бaлки ҳиссиётлaргa кўпроқ эътибор беринг;\nМехaник ҳaрaкaтлaрдaн эмaс, бир-бирингизнинг тaнaнгиздaн лaззaтлaнишгa ҳaрaкaт қилинг;\nЭрекция пaйдо бўлиши қийинлaшсa, руҳиятни тушириб ўтирмaнг — кaттa ёшдaгилaрдa бу тез-тез бўлиб турaдигaн ҳолaт. Бир нечa кун дaм олинг, эртaлaбки бaдaнтaрбия мaшқлaри вa енгил спорт тури билaн шуғуллaнишни бошлaнг, витaминли мaҳсулотлaрникўпроқ истеъмол қилинг вa кейинги жинсий aлоқa қилaдигaн кунингиз кучли кaлорияли овқaтни еб, сўнг тундa янa бир уриниб кўринг.\nAгaр бирор бир физиологик сaбaб бўлмaсa, одaтдa шулaрнинг ўзи омaдли тун учун етaрли бўлaди. Борди-ю янa омaдсизликкa учрaсaнгиз, уялиб ўтирмaсдaн урологгa мурожaaт қилинг. Aйрим пaйтлaр қaбул қилиб юргaн дори препaрaтлaрингиздaн бaъзи бирлaрини бекор қилиш ёрдaм бериши мумкин.\nТaшвишлaнмaнг, 95% ҳоллaрдa эрекция йўқолишини дaволaб бўлaди;\nЁш ўтгaндaн сўнг мaълум бир усул вa ҳолaтлaрдa жинсий aлоқa қилиш кишини чaрчaтиб қўйиши, унгa оғирлик қилиши мумкин. Шунинг учун ўзингизгa қулaй вa иккaлaнгизни ҳaм чaрчaтмaйдигaн ҳолaтлaрдa жинсий aлоқa қилинг;\nТaшқи кўринишингизгa эътиборли бўлинг. Жинсий шеригингизнинг кўзигa тетикроқ вa чиройлироқ кўринишгa ҳaрaкaт қилинг. Бу эҳтирослaрни кучлироқ бўли- шигa олиб келaди;\nЖимоъ қилaдигaн хонa жудa ёруғ бўлмaсин, чунки бундa қaриликдaги ҳaр бир aжин вa кaмчилик кўзгa яққол нaмоён бўлиб, эҳтирослaрни сўндириши мумкин. Қопқоронғи хонaдa ҳaм, aйниқсa эркaк кишигa, қўзғaлиш қийин бўлaди. Хонa шундaй нимқоронғи бўлсинки, ундa гaвдa вa ҳaрaкaтлaр aниқ кўринсин, aммо тaнa вa юздaги aжинлaр кўзгa тaшлaнмaсин. Aммо семизлик ёки қaрилик сaбaбидaн қомaт жудa бузилгaн бўлсa, ундa қоп-қоронғи хонaдa жинсий aлоқa билaн шуғуллaнгaн мaъқул ҳисоблaнaди;\nЭнг aсосийси — жинсий шериккa эътибор. Жимоъ ёш ўтгaндaн сўнг инсон учун aлоҳидa aҳaмият кaсб этaди. Ёшликдa эҳтирослaр кўпроқ олдинги ўрингa чиққaн бўлсa, 50 ёшдaн сўнг энди илиқ вa мустaҳкaм муносaбaтлaр, бирбиригa боғлaниб қолиш вa муҳaббaт ҳисси aҳaмиятли бўлиб қолaди. Aйнaн aнa шулaр қaриликдa ўзини ёшдек ҳис қилишгa, ёшликдaги aжойиб хотирaлaрни эслaб “қaпбни қиздиришгa” ёрдaм берaди.\nAҚШнинг Огaйо штaти олимлaрининг хулосaлaригa кўрa, қaригaндa жинсий aлоқa қилиш билaн соғлик бир- биригa бевоситa aлоқaдор экaн. Aниқроқ aйтaдигaн бўлсaк, жинсий aлоқa кишигa роҳaт келтирaётгaн бўлсa, ундaй одaмнинг руҳий вa физиологик ҳолaти яхшироқ бўлaр экaн.\nБундa эҳтирослaрдaн тaшқaри, aлбaттa илиқ ҳиссиётлaр вa муҳaббaт бўлиши зaрур экaн. Текшириш нaтижaлaри шуни кўрсaтдики, бир-бирини яхши кўрaдигaн вa бир-биригa нисбaтaн меҳрибон жуфтликлaр кўпроқ соғлом вa кўпроқ бaхтли экaнлaр. Улaрнинг оргaнизмидa холестерин кўпроқ пaрчaлaнaр, руҳий томондaн эсa зўриқиш кaмроқ бўлaр экaн.\nAммо жинсий aлоқa билaн меҳр-муҳaббaтсиз, фaқaтгинa нaфсни қондириш учунгинa шуғуллaнилсa, бу қaриликдa мaълум миқдордa зaрaрли экaн.\nОлимлaр қaригaндa ҳaм меҳр-муҳaббaтли жинсий aлоқa билaн шуғуллaниб юриш юрaкни мaшқ қилдирaди, aқлий фaолиятни стимуллaйди, қaриш жaрaёнини бир нечa йилгa орқaгa сурaди вa умрни узaйтирaди, дегaн хулосaлaргa келгaнлaр.\nҲaр қaндaй ёшдa ҳaм яқин кишингиз билaн кўпроқ мулоқотдa бўлишгa, бу мулоқотдaн роҳaтлaнишгa, севишгa вa севилишгa ҳaрaкaт қилинг. Ҳaёт бир мaртa берилгaнлигини, унинг қaдригa етиш керaклигини, ундa жуфтингизнинг ўрни aлоҳидa экaнлигини эсдaн чиқaрмaнг!\n« шаҳватнинг тез тўкилиши\nVELIK XAYDASH POTENSIYAGA ZARARI BORMI? »


Плёнкали қобиқ билан қопланган 10та таблетка блистерларда, 2 блистердан картон ўрамда.\nБир таблеткада таъсир этувчи моддалар: Тиамин мононитрат (В1 витамини) -200 мг, пиридоксин гидрохлориди (В6 витамини) - 50 мг, цианокобаламин (В12 витамини) - 1 мг. ёрдамчи моддалар: гипромелоза, маннитол, кукунсимон целлюлоза, микрокристаллик целлюлоза, қайта желатинланган крахмал, магний стеарати, коллоид кремний диоксиди, макрогол 6000, тальк, титан диоксиди (Е 171), эритрозин (Е127).\nНерв тизимининг қуйидаги касалликларини йўлдош даволашда қўлланади: - ўткир ва сурункали невритлар ва полиневритлардаги невротик оғриқлар; - невралгия, шунингдек алкаголизмда, дори препаратлари билан заҳарланишда; диабетик полинейропатияда, нерв тўқимасининг заҳарли шикастланишида.\nИчга. Овқат қабул қилиш вақтида ёки олдин, чайнамасдан, етарли миқдордаги сув билан қабул қилинади. Катталар учун одатдаги доза: Суткада 1-2 таблетка. Даволаш курси 4 ҳафтани ташкил қилади. Даволашни давом эттириш учун шифокорга мурожаат қилиш керак.\nЎта юқори сезувчанлик: Юқори сезувчналиги бўлган пациентларда ангионевротик шиш кузатилиши мумкин. Аллергик реакциялар анча кам учрайди. Эндокрин тизимида: Препарат қабул қилинганида пролактиннинг ажралиб чиқиши ингибирланади. Нерв тизимида: Айрим пациентларда безовталик хисси пайдо бўлган (юқори сезувчанлиги бўлган пациентларда). Пиридоксин гидрохлоридини узоқ вақт давомида юқори дозаларда (кунига 500 мг) қабул қилинганида периферик сенсор нейропатияни пайдо бўлишини алоҳида ҳолатлари қайд этилган. Юрак-томир тизимида: Тахикардия, циркуляр коллапснинг ягона ҳоллари (юқори сезувчанлиги бўлган пациентларда). Нафас аъзоларида: Цианоз ва ўпка шишининг ягона ҳоллари (юқори сезувчанлиги бўлган пациентларда). Овқат ҳазм қилиш йўлларда: Кўнгил айниши, меъда-ичак йўлларидан қон кетиши (юқори сезувчанлиги бўлган пациентларда). Жига рва ўт-сафро қопида: Препаратнинг юқори дозалари қон плазмасида глютамин шовулсирка трансаминаза (SGOT) даражасини ошишига олиб келиши мумкин. Терида: қичишиш ва эшакеми кўринишларили реакция (юқори сезувчанлиги бўлган пациентларда). Препаратнинг юқори дозалари акненинг пайдо бўлишини чақириши мумкин. Пиридоксин гидрохлориди хуснбузар тошмасини пайдо бўлишини қўзғатиши мумкин. Умумий симптомлар. Беҳосдан терлаш, ҳолсизланиш ҳисси, бош айланиши. Бошқа дори воситалари билан ўзаро таъсири. Пиридоксин гидрохлориди L-дофаминнинг (леводопа) декарбоксилланишини рағбатлантириши ва Паркинсон касаллиги бўлган пациентларни даволашда бу препаратнинг даволаш самарасини камайтириши мумкинлиги туфайли, бу препаратларни бир вақтда қўллашни истисно қилиш керак. Изониазиднинг заҳарлилиги ошиши мумкин. Тиосемикарбазон ва 5-флурорацил В1 витаминини антагонисти бўлиб, унинг самарадорлигини камайтиради. Антацидлар В1 витаминини сўрилишини секинлаштиради.\nПрепаратни В1, В6 ва В12 витаминларига юқори сезувчанликда қўллаш тавсия этилмайди. В12 витамини псориази бўлган пациентларда касалликнинг симптомларини ёмонлашишига олиб келиши мумкин.\nЎзига хос эҳтиёткорликлар. ҳомиладорлик ва эмизиш даврида қўлланиши: Нейрорубин-Форте Лактабни ҳайвонларда ёки аёлларда ҳомиладорлик даврида қўлланиши бўйича клиник тадқиқотлар ўтказилмаган. В6 витамини кўкрак сутига ўтади ва гематоэнцефалик тўсиқ орқали ўтади. Автотранспорт ёки бошқа механизмларни бошқаришда реакция тезлигига таъсири. Ўрганилмаган. Ножўя таъсирлари пайдо бўлганида эҳтиёткорликни намоён қилиш керак. Болаларда. “В” гуруҳи витаминлари мажмуасини юқори дозаларда болаларда қўллаш тўғрисида клиник маълумотлар йўқ, шунинг учун препаратни болаларда қўллаш мумкин эмас.\nБолалар олаолмайдиган жойда, 25 С гача бўлган ҳароратда сақлансин.


20 ёшли DJ Имонбек нуфузли Грэмми мукофотига лойиқ кўрилди - EFFECT.UZ\n20 ёшли DJ Имонбек нуфузли Грэмми мукофотига лойиқ кўрилди\n. 13:30 | 28.11.2020\nАмерикача орзу Қозоғистонда ушалди – 20 ёшли темирйўлчи бир зумда дунёга машҳур DJга айланди. Яқинда уни Грэмми мукофотига номзод қилишди.\nБугун эса уни Аску шаҳрида яшовчи 20-ёшли темирйўлчи 2021 йилнинг энг яхши ремикс яратувчиси сифатида Американинг нуфузли “Грэмми-2021” мукофотига лойиқ деб топишди. Имонбек энди нафақат ўз ватанида балким бутун дунёга машҳур бўлди.\nСурияда оғир аҳволда қолиб кетган ўзбекистонликлар Ватанга қайтарилади\nЎзбекистонда 29 ноябрь куни қандай об-ҳаво кузатилиши маълум қилинди


ОАВ: Мўғулистонда қурилиши режалаштирилаётган ГЭСлар Байкал кўлига таҳдид солмоқда\n12:03 / 24.05.2016\nДунёнинг энг йирик чучук сув манбаи ҳисобланувчи Байкал кўли экологик фожиа остонасида турибди. Мабодо зудлик билан чоралар кўрилмаса, Орол денгизи йўқ бўлганидек, у ҳам дунё харитасидан ўчиб кетиши мумкин. "Известия" газетаси Россия ҳукумати ва етакчи энергетика компанияларидаги манбаларига таянган ҳолда, шу ҳақда бонг урмоқда.\nЭнергия вазирлигининг ёпиқ мажлисида келтирилган маълумотларга кўра, Мўғулистон томонидан Селенга дарёси ва унинг ирмоқларида қуришни режалаштирган 3та йирик гидроэлектрстанцияси лойиҳаси амалга оширилса, Байкал кўли экологиясига жиддий салбий таъсир кўрсатади.\nШу сабаб, бу иншоотларнинг қурилишини бекор қилиш мақсадида Россия Мўғулистонга жиддий таклиф билдириши керак. Чунки Россия шартлари асосида етказиб берилаётган электр энергияси, иқтисодий жиҳатдан Улан-Батор манфаатларига жавоб бермайди.\nАйни вақтда, Хитой банкларидан бири, янги ГЭС лойиҳалари ҳомийларидан бири бўлишга ҳам улгуриб, инфратузилмалар учун 827 млн доллар ажратган.\nНашрнинг ёзишича, мажлисда Селенга дарёсида ГЭСлар қурилишининг олдини олиш учун турли таклифлар илгари сурилган. Хусусан, Мўғулистонга экспорт қилинаётган электр энергияси қийматини арзонлаштириш чоралари хусусида фикрлар билдирилган.


Қирғизистонда коалицион ҳукумат тузилди\nҚарийб икки ойлик музокаралардан кейин Қирғизистон парламентида ниҳоят ҳукмрон коалиция ташкил этилди. Катта қийинчилик билан таркиб топган ҳукмрон коалицияга Социал-демократлар, Республика ва Aта мекен фракциялари кирди.\nСоциал-демократлар партиясига президент Ўтунбоева коалицияни шакллантиришни топширган эди. Мазкур партия республикачилар билан тезда тил топиша олган бўлса-да, Ата мекен фракцияси билан музокаралар узоққа чўзилди. Пировардида Социал-демократлар отамакончилар билан музокараларни тўхтатиб, парламентдаги Ар Намис ва миллатчилардан иборат Ата-Журт партияларига ҳам коалицияга қўшилиш таклифини киритишга мажбур бўлдилар. Бироқ бу икки партия Социал-демократлар таклифини рад этишгач, Ата мекен фракцияси билан музокаралар қайта бошланди.\nТаҳлилчилар фикрича, Ата мекен партияси билан музокараларнинг узоққа чўзилиши мазкур партия раҳбари Ўмурбек Текебаевнинг Кремл расмийларига ёқмаслиги билан изоҳланади. Сиёсатшунослар Москва ғарбпараст сиёсатчи Текебаевни парламент раиси лавозимда кўришни истамаслиги ҳақида қирғиз матбуотида бир қатор фикрларни билдирдилар.\nСиёсатшунос Уран Бўтабеков фикрича, Қирғизистондаги вазият мураккаблаша бошлагач, Социал-демократлар Ата мекен фракцияси билан муроса қилишга мажбур бўлган.\n- Ўшда 29 ноябрда ўтказилган амалиёт, 30 ноябрда Бишкекда содир этилган портлаш ва ўтаётган сиёсий суд жараёнлари коалиция шаклланишини тезлаштирди. Чунки вазият мураккаблашиб бораётган эди. Агар мана шундай ҳолатда халқ ишонган Социал-демократлар, Республика ва Ата мекен партиялари бирикмаса, жамоатчилик уларни кечирмаган бўлар эди, дейди Уран Бўтўбеков.\nПарламентда шакллантирилган ҳукмрон коалицияга “Ирис олди интимақ”, яъни “Барака иноқликдадир” деган ном берилди. Коалиция шартномасига кўра, Ата мекен партияси раиси Ўмурбек Текебаев парламент раиси, Социал-демократлар раҳбари Алмазбек Атамбаев Бош вазир, Республика партияси лидери Ўмурбек Бабанов Бош вазирнинг биринчи ўринбосари лавозимига ягона номзод сифатида кўрсатиладиган бўлди.\nБундан ташқари, коалиция шартномасида 2011 йил якунигача Ўшда жабрланганларни ижтимоий жиҳатдан таъминлаш, Ўш қирғинида уйсиз қолганларнинг барчасини тўлақонли уй-жой билан таъминлаш, миллатчиликка қарши кураш, миллатидан қатъий назар, барча фуқаролар ҳуқуқлари ҳимояланишини кафолатлаш ҳақида ҳам гап боради.\nСиёсатшунос Данияр Наринбаевга кўра, ҳукмрон коалиция шартномада кўрсатилган мазкур шартларни бажаришга қодирдир.\n- Биринчидан, бу уч фракциянинг ғоялари бир-бирига қарама-қарши келмайди, улар бир-бирини тўлдиради. Бу уч партиянинг лидерлари бир-бирларини қўллайдилар ва белгиланган вазифаларни бажарадилар, - дейди Данияр Наринбаев.\n2 декабрда ўтадиган парламент йиғинида кўрсатилган номзодлар янги лавозимларга тасдиқланиши кутилмоқда. Айни пайтда Ата Журт ва Ар Намис фракциялари мухолифат блокига бирлашиши кутилаётир.\nАйтиб ўтиш лозимки, Конституцияга биноан мухолифат қирғиз парламентида бюджет ва ҳуқуқ-тартибот органларини назорат қилувчи қўмитани бошқаради. Парламент раиси ўринбосарлари лавозимига ҳам мухолифат вакиллари тайинланади.


14:00 / 17.01.2017\n«Манчестер Сити» «Барселона»дан Лионель Мессини 100 млн фунт (тахминан 115 млн евро) эвазига сотиб олмоқчи.\nThe Sun хабарида қайд этилишича, инглизлар клуби ҳозирча расман таклиф бермаган, аммо музокаралар давомида «шаҳарликлар» вакиллари 29 ёшли бу футболчи учун айнан шунча маблағ тўлашга тайёрлиги айтилган.\nШунингдек, унга ҳафтасига 800 минг фунт стерлинг миқдорида маош тайинланиши режалаштирилган. Бу орқали футболчи дунёдаги энг кўп маош олувчи футболчига айланиши мумкин бўлади.\nҚайд этиш керакки, агар бу трансфер амалга ошса, бу тарихдаги энг қимматбаҳо трансферга айланади.\nҲозирда бу кўрсаткич ўтган йилнинг ёзида «Ювентус»дан «Манчестер Юнайтед»га 89 млн фунт (105 млн евро) эвазига трансфер қилинган Поль Погбага тегишли ҳисобланади.\nМесси каталонияликлар жамоаси сафида 8 марта Испания чемпиони бўлишга улгурган. У шунингдек бу жамоа билан 4 марта Испания Кубоги ва 4 марта Чемпионлар Лигаси ғолибига айланган. Жорий мавсумда аргентиналик футболчи 24 учрашувда майдонга тушиб, 27 гол урди ва 9 голга ҳаммуаллифлик қилди.\nУ жамоа билан мавжуд шартномани узайтиришга шошилмаяпти.


Жиззах вилоятининг тарихий обидалари (видео,3D расм) — idum.uz\nВторник Март 3rd, 2015 Исторические монументы Комментариев нет\nЖиззах воҳаси буюк тарих шодасида авлодлар ардоғига муносиб маданий манзиллари, бебаҳо тарихий асканлари билан энг муносиб ўринга дахлдор. Жиззах тарихининг энг қадимги саҳифалари ҳақида гап этганида, албатта, жаҳон тарихига дахлдор саналмиш “Сайхонсой қоятошлари”даги суратларни (4,5 минг йил аввал), энг қадимги одамлар яшаганлиги тахмин этилаётган “Пешағор ғори” маданий қатламларини, икки минг – икки ярим минг йиллик тарихга эга “Мозорсой ёдгорликлари”ни, “Жомонжар эр ости эҳромлари”ни, қадимги манбаларда тилга олинган Газа, Харакана, Зомин, Собот, Миқ, Марсманда, унданда қадимгироқ бўлмиш Хитой солномаларида тилга олинган “Йеча шаҳри” қолдиқлари бўлмиш қадимги қалъалар ва шаҳарлар ўринларини фахр билан тилга оламиз. Бундан минг йиллар бурун боболаримиз ўз замонасида бутун Ўрта Осиёда энг қадимги ва энг маҳобатли ирригация иншооти саналмиш “Банд тўғони”ни жуда катта маҳорат билан бунёд этишганлари кишини лол қолдиради. Бу ҳудудда яшаган эл-нуфус томонидан минг йиллардан бери азиз тутиб келинган “Темир дарбоза”, “Саъд ибн Абу Ваққос”, “Парпиота”, “Хўжамушкент ота”, “Новқа ота”, “Усмат ота”, “Саид Мир Халилиллоҳ ота”, “Хўжа боғбон ота” каби кўплаб мўтаъбар зиёрат манзиллари ва қадамжолари борки, бугунги мустақиллик йиллари шарофати билан янада обод юртимиз саодатига шукуҳ бағишлаб турибди. Ўзбекистон Республикасининг “Маданий мерос объектларини муҳофаза қилиш ва улардан фойдаланиш тўғрисида”ги Қонунинг ижросини таъминлаш ҳамда вилоят ҳудудидаги тарихий, маданий ва меъёрий ёдгорликларни асраб-авайлаш, уларни келажак авлодга этказиш чораларини кўриш ва ёдгорликларнинг давлат муҳофазасини таъминлаш мақсадида қатор тадбирий чоралар кўрилмоқда. 2008 йилнинг 10 июн холатига Жиззах вилояти ҳудудида жами 372 та маданий мерос объектлари, шундан 42 та тарихий обида ва муқаддас зиёратгоҳлар, 267 та археологик манзилгоҳлар, 63 та монументал ёдгорликлар (ҳайкаллар, бюстлар, хотира майдонлари) “Давлат муҳофазаси рўйхатлари”га киритилган. Ҳар бир юртнинг ўз табаррук масканлари, бош узра тутган муқаддас зиёратгоҳлари бўлгани каби Жиззах воҳасининг ҳам мўътабар зиёратгоҳлари бор. Қадимист ва ўрта асрларда бунёд этилган меъморий ёдгорликлар бизгача этиб келмаган. Ўрта асрларга оид кўпгина қалъа-қўрғон ва карвонсаройлар тепа ва қўрғон (Кўлтепа, Оқтепа, Работ, Қўрғонтепа, Хонимқўрғон, Калиятепа) каби номлар билан аталади. Буларнинг сони 100 дан ортиқ. Жиззах ва Ғаллаорол туманлари ҳудудидаги Такалисойдаги қоятошларда ибтидоий чорвачилик, овчилик даврига оид мингдан ортиқ расм, Бахмал, Ғаллаорол, Жиззах туманларида жуда кўп эр ости ёъллари сакланган. 1956 йилда Бахмал тумани ҳудудидан Будда ибодатхонаси қолдиғи топилган. Парпиота, Малик Гиркушоқ, Авлиёи Сероб, Нуриддин масжидларининг қолдиқлари сакланган. Фориш туманида қадимист «Банд» тўғони қолдиғи ҳозир ҳам мавжуд. Жиззах туманида Узунота қабри бор. Бу эрда соҳибқирон Амир Темур 1404 йил декабрнинг сўнгги кунида бир кеча тунаган. Жиззах руслар томонидан босиб олингандан сўнг рус ҳарбий ишбошилари назоратида маҳаллий аҳоли кучи билан барпо этилган бир қанча иморатлар (уезд ҳокими биноси, рус аскарлари қароргоҳи, қамоқхона, черков) сақланиб қолган.\nВилоят маданият ва спорт ишлари бошқармаси томонидан белгиланган чора-тадбирлар режасига асосан археология объектларини аниқлаш, фойдаланиш ва муҳофазаси бўйича муайян ишлар амалга оширилмоқда. Вилоятда археология мероси объектларини асраш мақсадида археология мероси объектларининг барчаси назорат остига олинган. Улардан 263таси ва 100дан ошиқ археология объектлари кадастр рўйхатидан ўтказилган. Маҳаллий ҳокимликлар ва тегишли ташкилотлар билан ҳамкорликда маданий мерос объектлари таьмирланмоқда. Жумладан, “Ҳўжамушкент ота”, “Парпи ота”, “Қоплон ота”, “Сайфин ота”, “Ҳўжаи сероб” каби, археология объектларидан Зомин туманидаги “Тўрткўл тепа”даги “Карвонсарой”, “Миқ қальаси”, Даштободдаги “Қора тепа”, Жиззах туманидаги “Хўжа Нуриддин” мадрасаси каби бир қанча объектларда таъмирлаш ва қурилиш ишлари амалга оширилди.\n«Хўжа Нуриддин Хожи» мадрасаси\nЖиззах вилояти педагог кадрларни қайта тайёрлаш ва малакасини ошириш институти ва “Ўзбекистон” меҳмонхонаси ўртасида жойлашган ушбу обида ХХ аср бошида, яъни 1903 йилда қурилган. Ушбу мадрасани Хўжа Нуриддин Хожи хаж сафаридан сўнг ўзининг жамғарма пулига қурдирган. Мадраса қурилишини эса, Маъруф ибн Самарқандий бошкарган. Мадраса ён-атрофдаги қишлоқлар ва, хусусан, Жиззах ёшларига таълим-тарбия ва саводхонликни ўргатиш мақсадида қурилган эди. Хозирги кунда бу ерда Жиззах вилояти Хунармандлар Уюшмаси жойлашган бўлиб, келажак авлодга ушбу тарихий обидани сақланиб қолиниши йўлида ҳаракат қилмоқда.\nУшбу ғор Пешоғор қишлоғидан унча узоқ бўлмаган ерда жойлашган. Пешағор ғоридан топилган буюмлар муҳим археологик аҳамиятга эга эканлиги билан олимлар эътиборини тортган. Булар эса, бу ғорнинг ибтидоий одамларга бошпана бўлиб хизмат қилганидан далолат беради. Ундан ғалати буюмлар; суяклар, уй-рўзғор анжомлари, сополдан ясалган бош ҳайкалчалар топилган. Ғор деворларида расмлар аниқланган. “Пешағор” ғорига бориш учун аввал Зомин туманининг Пешағор шаҳарчасига бориш керак. Маълум жойгача транспортда бориш мумкин, кейин эса пиёда ёки аравада 5 км га яқин юрилади.\nПешағор ғори ва дарасининг гир айлана суратлари\nПешағор 1 Пешағор 2 Пешағор дараси 1 Пешағор дараси 2\n«Хўжа Боғбон Ота» зиёратгоҳи\nФориш туманида жойлашган бўлиб, Жиззах вилоятидаги 29та зиёратгоҳдан бири ҳисобланади. Ушбу зиёратгоҳ XII асрнинг 70 йиллари яшаб ўтган зот Ибн Муҳаммад Ал Восит (Хўжа Боғбон авлиё ота) номи билан боғлиқ. Кўпроқ маълумот олиш учун эса ушбу видеони кўришингиз мумкин:\n«Саъд Ибн Абу Ваққос» зиёратгоҳи\nЖиззах воҳаси тарихидан ўрин олганмазкур зиёратгоҳ Ғаллаорол туманининг Авлиё қишлоғида жойлашган бўлиб, икки бўлакка бўлинган. Зиёратгоҳнинг юқори қисми – кўлбўйи ҳудуди шифобахш ва муқаддас булоқлари, бир-биридан гўзал ва мафтункор гўшалари, ўзига хос фусункор табиати, бетакрор манзаралари билан ҳар қандай киши дилини масрур этади. Қадамжони пастки қисми бу ердаги кўҳна масжид ва хилхонаси билан эътиборга молик. Масжид биноси XIX асрда жиззахлик ўз даврининг моҳир бинокорлари – уста Комил, уста Қобил, уста Зуҳур ва уста Мирзиёлар томонидан бунёд этилган. У шарқона услубда бунёд этилганлиги билан ҳар қандай зиёратчининг эътиборини тортади. Бинодаги ганчкорлик ишлари ўта маҳорат билан бажарилган. Унинг шифтидаги ранго-ранг нақшларбир пайтлар моҳир наққош сифатида донг таратган Мирзо Зоид ва уста Бобожонлар ҳақиқатдан ҳам ўз касбининг моҳирлари бўлганлигидан далолат беради. Улкан меҳнат ва юксак маҳорат маҳсули бўлган нақшлар бизнинг кунларимизгача ҳам ўз оҳорини йўқотмаган.\nСаъд Ибн Ваққос Макка ашрофларидан бирининг ўғли бўлиб, пайғамбаримиз Муҳаммад алайҳиссаломга пайғамбарлик ваҳийи келган пайтда навқирон бир йигит бўлиб, у Ислом динига киради ва саркардалик хислатларини намойиш қилади. У ҳижратнинг ўн олтинчи йили Халифа Умар ибн Хаттобнинг Эрон ва Мовароуннаҳрга юборган қўшинига йўл бошчи этиб тайинланади. Ҳозирги Авлиё қишлоғи яқинида бўлиб ўтган жангда яраланиб, синчилоғи узилиб тушади, натижада хонақоҳ ўрнига қони тўкилади. Саркарданинг синчилоғини қишлоқнинг шимол тарафидаги қабристонга дафн этилади (бу ерда чоғроқ хонақоҳ бор), табаррук зотнинг қони томган кўл бўйидаги яқин жойда ҳам хонақоҳ барпо қилинган. Бўлиб ўтган воқеа Саъд ибн Абу Ваққос (розияллоҳу анҳу) соғлиғига кўп таьсир этмайди, у кейинчалик Арабистонга қайтиб кетиб, узоқ умр кўради. Нуронийлик даврида у давлатманд сифатида умр кечиради. Лекин вафотига яқин йилларда жундан тўқилган чакмонини келтириб беришларини илтимос қилади. Чакмонини келтиришганда: “Мени шу билан кафанланглар, чунки мен бу чакмон билан Бадр жангида мушрикларга қарши жанг қилган эдим. Жаноби Ҳақ хузурига ҳам мен шу чакмонимда боришни истайман…” (“Мунжид” ва “Саҳобалар ҳаёти” китобларидан).\nБу ердаги муқаддас булоқни ҳам “Саъд ибн Ваққос булоғи” деб атайдилар. Ҳозирги пайтда бу жойларда гўзал, фусункор манзара касб этган.Жиззах вилоят ҳокимлигининг доимий ғамхурлиги ва эьтибори туфайли ҳамда саҳоватпеша, қалби тарихий қадриятларга ҳурмат билан лиммо-лим кишиларнинг хайри-эҳсонлари ва саъйи ҳаракатлари эвазига зиёратгоҳнинг бинолари таьмирланган, тартибга келтирилиб, зиёрат маскани ниҳоятда обод қилинган.\nШунингдек, кўлда “муқаддас балиқлар”ни – Ўзбекистон “Қизил китоби”га киритилган қорабалиқларни кўриш мумкин. Зиёратгоҳ ҳудуди 14,2 гектарни ташкил этади.\n«Хўжаи Сароб ота» зиёратгоҳи\n«Хўжаи Сароб ота» ёдгорлиги 2 га майдонни эгаллаган бўлиб, Пешағор қишлоғидан унча узоқ бўлмаган ҳудудда жойлашган. Ёдгорлик атрофи қалин ўтлар билан қоплангани сабаб, бу ерга келган мусофир гўёки барча муаммолар ташқарида қолган кишидек, ўзини хотиржам ҳис этади. Сал юқорироқда масжид ва мақбара ўрин эгаллаган. Бу ерда 1321 йил туғилган атоқли олим – Мавлоно Муҳаммад Пешоғорийнинг қабри бор. Унинг фаолияти ҳақида Фахриддин Али ибн Воиз Кошифийнинг «Рашхату айнул ҳаёт» солномасида келтирилган. Маълумотларга кўра, донгдор диншунос, Нақшбандия тариқатининг давомчиси бўлган Мавлоно Муҳаммад ўз саёҳатларининг бирида бу ерга келиб, муқим қолишга қарор қилган. У узумчилик ва боғдорчилик билан шуғулланиб, маҳаллий оилаларнинг фарзандларига ҳам таълим берган. Шу ерда яшовчи халқ орасида юрадиган ривоятларга кўра, булоқ суви шифобахш хусусиятга эга. Агар ушбу булоқ сувини ичиб ният қилса, у, албатта, ижобат бўлар экан. Ҳозирги кунда Пешоғор ва Кангли қишлоқларининг уч минг аҳолиси шу булоқ сувидан истеъмол қилади.\nХазрати Сароб кўлининг 3D кўриниши\n«Саъд Ибн Абу Ваққос» ва «Хўжаи Сароб ота» зиёратгоҳлари хақида видео\n«Кўк тўнли ота» зиёратгоҳи\n«Кўк тўнли ота» зиёратгоҳи 2,4 га майдонда, Зомин туман марказидан 5 км узоқликда, Зомин-Бахмал тоғ автойўли четида жойлашган. Абулғози Баҳодирхоннинг «Шажараи тарокима» солномасида Кангли қишлоғининг «Кўк тўнли» тахаллусли йўлбошчиси ҳақида келтирилган. Маҳаллий афсоналарда айтилишича, «Агар бу ерларга дилда ишонч билан дарахт кўчати ўтқазилса, у албатта кўкаради!». Ёдгорлик тошида у ерга дафн этилган шахс «Вазир Соҳиб Забонбой, 1209 йил вафот қилган» номи ўйиб ёзилган. Ушбу мозор 2006 йил археолог Тўра Эргашев томонидан топилган.\nКултепа – ўрта асрлардаги Саботнинг қадимий шаҳри. Бу шаҳар шу номдаги қишлоқнинг жануброғида, Хўжамушкентнинг чап қирғоғида жойлашган бўлиб, ўрта асрлардаги Сабот билан биргаликда келади. Ўрта асрлардаги Сабот Шимолий Уструшана чўл рустаклардан бирининг маркази бўлиб, Сўғддан Хўжандга, Фарғонага ва кейин Хитойга элтувчи катта савдо йўлидаги Зоминга энг яқин маскан ҳисобланар эди. Ибн Хордадбек ва Ибн ал Фақнанинг келтиришича, у Зоминдан икки фарсах узоқликда, Истахрига кўра уч фарсах, Муққаддасийнинг келтиришича эса икки чақирим узоқликда бўлган. Бир гуруҳ араб географлари (Истахри, Ибн Хайкал, Ёқут) Саботни Уструшананинг шаҳарларидан бири бўлганини айтсалар, Муқаддасий ва Худомийнинг маълумотларига кўра у йирик одамлар яшаш манзили сифатида тилга олинади.\nДастлаб ўрта асрдаги Саботнинг мавжудлигини П. С. Скварскин тахмин қилган эди. Ўтган асрдаёқ у Саботни Сават қишлоғидан 10 км шимолда жойлашган Эски Сават (ҳозирги Сават Рават) билан таққослаган эди. Ўша даврдан бошлаб, маҳаллий тасдиғини топмаган бу тахмин қатор илмий ишларга, жумладан Шимолий-Ғарбий Уструшанага бағишланган ишларда тилга олинди. 1974 йилда тадқиқот ишлари натижасида ўрта аср шаҳрини Саватнинг шимолида эмас, балки жанубида, Култепа шаҳрининг атрофидан қидириш фикри айтиб ўтилди. Бироқ Хўжамушкент ҳавзасини тўлиқ тадқиқ қилиш ва қазилма ишларигина бу қадимий шаҳарнинг ўрта асрлардаги Сабот, деб ҳисобланиши кераклигини асослаб берди.\nОқтепа Зомин тумани марказида, Зоминсувнинг ўнг қирғоғида, Қўрғонтепа (Ўрдатепа)дан 0.8-1 км шарқда жойлашган бўлиб, унда едгорлик мажмуаси мавжуд. Ёдгорлик жануб ва шимол тарафдан автомашина йўллари, шарқ ва ғарб тарафдан тураржой бинолари қурилгани сабаб, анча йўқолиб кетган.У минора ва унга ғарбдан туташган ҳудуддан иборат бўлиб, ҳозирда христианлар мозори сифатида ишлатилиб келинади. Сақлаб қолинган қисми (туташган ҳудудни ҳисобга олмаган ҳолда) нинг ўлчамлари 51х52 м, баландлиги 15 м. дан кўпроқни ташкил этади. Унинг юқори майдончаси ковлаб ташланган. Ҳамма тарафдан; хом ғишт деворлар, хирмон қилинган ва кўл бўлган қатламлар,куйдирилган жойлар, тош ётқизиқлар, кўплаб сопол буюмлар ва ҳайвон суякларига кўра бу ерда қизғин ҳаёт бўлганлигини хулоса қилиш мумкин. Хом ғишт деворлар Оқтепанинг шимолий шарқи ва жанубий қисмларининг очилган юқори қисмларида учрайди.\nЁдгорлик бир неча бор мутахассисларнинг эътиборини тортган. Тепанинг шимолий кесимида улар томонидан X—XII асрларга тегишли сопол печ ҳам топилган. Маҳаллий аҳолининг сўзларига кўра (Оқтепа маҳалласи), ёдгорликнинг ўнг тарафида, яқинда ҳам, ҳунармандларнинг ғишт куйдирувчи печи бўлганлигини айтиб беришади.\nОқтепанинг жанубий тарафида катта қолипли ғиштдан қилинган девор ёнида қудуқ қазилган бўлиб, унинг ўлчамлари — 3х5 м. Кейинчалик у 5х5 м. гача кенгайтирилган. Қазилма ишлари XXIV қаватдан, тепаликнинг геодезик минораси остида жойлашган реперли бетон устундан бошланган. Даставвал ювилган жойлар олиб ташланган. Унинг остида эса археологик материал билан аралашган анча юмшоқ грунтли қават мавжуд. Қазилма ишлари юқорида таъкидланган девор атрофи бўйлаб пастга қараб олиб борилган. XXV поғона бошида қалинлиги 55 см бўлган шағал қават ётқизилган қандайдир яхши сақланган даража қазиб чиқарилган.\nЎз навбатида бу шағал қатлам анча катта тошлар устига ётқизилган. Айтиб ўтилган даража ва шағал қатлам қудуқ бўйлаб тўлиқ қопланмаган, балки унча кенг бўлган йўлак сифатида унинг шарқий тарафида жанубдан шимолга қараб чўзилган. Ҳудди шундай шағал қатлам ёдгорликнинг бошқа жойларида ҳам бор. XXX поғона ўртасида ҳалқоб қатламлар аниқланган. Бу ерда ўрта аср деворлари ярим доира бўлиб қурилган. Бу шакл қорахонийлар даврида қилинган бўлиш эҳтимоли ҳам бор. Қазилма ишлари мобайнида шу даврга тегишли тўртта бодроб топилган.\nXXX поғонадан бошлаб қудуқ майдони қисқариб боради ва қазилма ишлари унинг жанубий тарафида тор ҳандақ бўйлаб давом этган. Ҳалқоб қатлами анча майда тошлар қатлами, чиринди ва куйдирилган қисмлар қатлами остидан ўтган. Ҳалқоб қатламида хумларнинг деворлари ва тошлар топилган.\nБу ёдгорлик Работ-Зомин йўлининг чап тарафида, Зомин туманининг Шўрчи қишлоғида жойлашган. Ташқаридан 106 х106 метрли квадратга ўхшайди ва баландлиги 2,5-3 метрни ташкил қилади. Тўрткўлтепа ўз даврида мавжуд кўплаб карвонсаройлардан бири бўлиб, Самарқанддан Зоминга йўл олган йўловчиларга хизмат кўрсатар эди. 1990-йилларнинг иккинчи ярмида ўтказилган археологик қазилма ишларида ушбу карвонсаройга кириш эшиклари топилган. Дарвоза ҳимоя деворининг қоқ марказида жойлашган. Дарвоза атрофидаги деворлар арк кўринишида хом ғиштдан қурилиб, унинг қалинлиги тахминан 2,5 метрни ташкил этади. Тўрт тарафдан ҳимоя деворларига эга бўлган карвонсарой ичида яшаш хоналари ва омборхоналар жойлашган. Асосий ҳаракат воситаси бўлган туялар, отлар ва бошқа ҳайвонлар ҳовлида сақланган. Археологик қазилма ишлари вақтида топилган тарихий ёдгорликлар Сомонийлар (Х аср) ва Қорахонийлар (XI-XII асрлар) сулоласи ҳукм сурган даврларга тегишлидир.\n«Тўрткўлтепа» ёдгорлигининг 3D кўриниши\nҚўрғонтепа (Ўрдатепа) Зомин тумани марказида, шу номдаги сойнинг чап қирғоғида жойлашган. Ушбу ёдгорлик бир неча марта мутахассислар эътиборини тортган. Ҳозирги кунга келиб у деярли ўз шаклини йўқотиб бўлган. Унинг қалъа қисми ёдгорлик остида режалаштирилган бўлиб, унга туташган ерда сквер ва турар жойлари билан банд. Олимларнинг маълумотларига кўра 1973 йилда унинг ўлчамлари 100х95 м, баландлиги 14 м. ни ташкил этган.\n1-қазилма (4х6 м), ёруғлик тушишига мўлжалланган, кичик туширилган майдонда, қалъанинг жанубий ғарбидан 15 м узоқликдаги ҳудудида жойлашган. Майдончанинг юқори тарафи тўла ўтлар билан қопланган, ҳамма жойида этнографик сопол ва пишиқ ғишт бўлаклари учрайди. Қазилма ишлари давомида иккита асосий қатлам аниқланиб, улар этнографик (I—III поғоналар) ва ривожланган ўрта асрларга тегишли ҳисобланади. Юқори поғона пастги поғонадан, нафақат топилмалар характери, балки анча юмшоқ қумнинг ранги (тўқ, кулранг) билан ҳам фарқ қилади. Пастки қатламнинг ранги эса очроқ – дарахт ранглидир.\nҚазилманинг жанубий тарафи, биринчи қаватида қизартириб куйдирилган катта доғ ва бир неча кулхона аниқланган. Кўп миқдордаги суғориш учун ва суғориш учун ишлатилмайдиган сопол буюмлардан ташқари пишиқ ғиштлар ҳам топилган. Улардан бири тўлиқ сақланиб қолган (26х26х5 см). Шунингдек чинни буюмлар, бирор шакл англатмайдиган темир бўлаклари, ҳайвон суяклари ва бирмунча катта тошлар ҳам қазиб чиқарилган. Қазилманинг шимолий тарафидаги тупроқнинг баъзи жойлари зич, хом ғишт терилган йўллар ва пахсалар учрайди. III қаватда эса сопол идиш қолдиқлари, яроқсиз идишлар, ойна топилган. Қазилманинг бутун майдони бўйлаб бу ерда қизғин ҳаёт бўлганлиги ҳақида хулоса қилиш мумкин.\nIII поғонанинг ўртасида майда шағалдан иборат жуда қаттиқ қатлам учрайди. Бу ерда қандайдир суюқлик идиши ёки канал йўли бўлганлиги ҳам эътимолдан ҳоли эмас. Шунингдек бу шағал ётқизилган майдонча ёки йўлак бўлиши ҳам мумкин. Мазкур шағал майдонча қуйи ва юқори қатламларни ажратиб туради. Унинг остидан эса қорахонийлар даврига оид буюмлар ўрин олган.\nЗомин тумани маркази эса ҳозирда умуман бошқа қиёфага кириб улгурган. Янги қурилган кўприклар ва бинолар, кенгайтирилган йўллар, манзарали дарахтлар, спорт иншоатлари ҳамда бошқа савдо-сотиқ марказлари Зомин шаҳарчасининг обод ва кўкаламзорлигини намоён этиб турибди. Ҳозирда нафақат юртимизнинг турли жойларидан балки Осиё ва Европа мамлакатларидан ташриф буюраётган сайёҳларнинг сони йилдан йилга ошиб бормоқда.\nЗомин тумани маркази 1 Зомин тумани маркази 2\nГород строится, город расширяется\nUz: Jizzaxda arxeologiya yodgorliklari muhofazaga olinmoqda\nSA’D IBN ABU VAQQOS ZIYORATGOHI\nБир келиб кетинг… Зомингa!\n«Хўжаи Сароб ота» ёдгорлиги\nВидео,зиёратгоҳ,Зомин,тарихий обида,тарихий обидалар,Фориш\n← Мактабда шахмат мусобақасининг финал учрашуви бўлиб ўтди\nКак учить стихи наизусть? →


Клинтон ва Обама АҚШ президентлик сайловлари арафасида сўнгги митингни ўтказишди\n09:31 / 08.11.2016\nАҚШ президенти Барак Обама ва давлат раҳбарлиги учун демократлар номзоди Ҳиллари Клинтон президентлик сайлови олдидан охирги қўшма митингни ўтказишди. У Пенсильвания штати Филадельфия шаҳрида ташкил этилди.\nДастлаб саҳнага собиқ давлат котибининг турмуш ўртоғи Билл Клинтон ва Американинг амалдаги биринчи хоними Мишель Обама чиқишган. Обама хоним, яна бир бор Ҳиллари Клинтонни "президент бўлишга тайёр ягона инсон", - деб атаган. "Эртага биз яна бир янги тарихни ярата оламиз", - дея таъкидлаган Мишель Обама.\nШундан сўнг, Оқ уй раҳбари сўзга чиққан. У ўз маърузасини маъмурияти эришган ютуқларни ёдга олишдан бошлаган. Обама, хусусан, иш ўринлари сони ортгани, қайта тикланувчи энергия ривожлангани, қашшоқлик даражасининг пасайиши, шунингдек, "Ал-Қоида" етакчиси Усома бин Лодиннинг ўлдирилишини эслаб ўтган.\nОбама ўз нутқида Дональд Трампни танқид қилган. Унинг айтишича, Трамп давлатни бошқариш салоҳиятига эга эмас.\nБундан ташқари, - дея давом этган Обама, миллиардер "олий бош қўмондон вазифасини ҳам бажаришга лойиқ эмас". Унинг фикрича, "агар Трамп маслаҳатчилари унга Twitter саҳифасидан фойдаланишига рухсат бермаётган экан, унга ядро қуроли кодларини қандай ишониш мумкин?" "Аммо, сиз бошқа муносиброқ кишига овоз бериш имконига эгасиз", - деб хулоса қилган президент.\nШундан сўнг, сайловчилар ва тарафдорларига қарата нутқ қилган Ҳиллари Клинтон, биринчи галда, "8 йил мобайнида мамлакатга хизмат қилган" Обамалар жуфтлигига миннатдорлик билдирган. Унинг сўзларига кўра, эндиликда Америка халқи "кучли етакчи ва барчасини хавф остига қўйиши мумкин бўлган икки кишидан бирини танлаши керак".\n"Биз менинг рақибимни, унинг кимлигини жуда яхши биламиз. Шундай экан, муаммо, ўзимиздан кейин қандай мамлакат қолишини хоҳлашимизда", - деган собиқ давлат котиби.\n"Эртага бюллетенларда фақатгина менинг ва Дональд Трампнинг исми-шарифи турмайди, балки сизни ўйлантираётган муаммолар кун тартибига қўйилган, - дея таъкидлаган Клинтон хоним. – Бироқ, бу бошланиши, чунки биз мамлакатдаги турли қарашларга барҳам беришимиз керак".\nСиёсатчи, шунингдек, "бу сафарги сайловолди кампанияси кескин руҳда ўтганидан афсус" билдирган.


Грузиянинг PlantValley компанияси тажрибаси – «органик қулупнайни очиқ ерда ўстириш мақсадга мувофиқ эмас» • EastFruit\nБош саҳифа › Мева-сабзавот бизнеси › Интервью › Грузиянинг PlantValley компанияси тажрибаси – «органик қулупнайни очиқ ерда ўстириш мақсадга мувофиқ эмас»\nБизнес тарихи Долзарб Интервью Махсус\nГрузиянинг PlantValley компанияси тажрибаси – «органик қулупнайни очиқ ерда ўстириш мақсадга мувофиқ эмас»\nМуаллиф: EastFruit 10 Ноя 21 9 Ноя 21 052\nРасмий статистик маълумотларга кўра, Грузияда қулупнай етиштириш камайиб бормоқда ва бир вақтнинг ўзида юқори сифатли қулупнай етиштиришга қизиқиш ортяпти. Борган сари кўпроқ фермерлар нишали маҳсулот, яъни органик қулупнайга қизиқишмоқда. Грузияда қулупнай, асосан, очиқ ерда етиштирилади, аммо ўсимликни иқлим омилларидан ҳимоялаш зарур деб ҳисоблайдиган фермерлар ҳам бор.\nГрузиянинг Мцхета-Мтианети минтақасидан органик (био) қулупнай етиштирувчи PlantValley компанияси яқинда қулунай далаларида баланд туннеллар қуриш ишларини якунлади. Ҳозирча у Грузияда шундай миқёсдаги баланд туннеллар остида органик қулупнай етиштирувчи ягона компания: 1,5 гектарлик майдонга эга, шундан бир гектар ер баланд туннеллар билан ёпилган.\nEastFruit жамоаси компания асосчиси – Манана Анжапаридзе билан баланд туннеллар остида биоқулупнай етиштириш истиқболлари хусусида суҳбатлашди.\n– Корхонангиз ҳақида батафсил маълумот берсангиз, Грузияда қулупнай етиштиришни қай тарзда ва нима учун бошлагансиз?\n– 2018 йили малина, қорағат (ежевика) ва қулупнай экилган 3 гектарлик боғ барпо этишни бошладик. Мева етиштиришни йўлга қўйишимизга «Посади будущее» деб номланган давлат дастури туртки бўлди, унинг доирасида фақат малина ва қорағат кўчатлари учун тўлов қилинган – қулупнай эса дастурга киритилмаган. Ўшанда бизда фақат 2000 м2 очиқ тупроқдаги қулупнай бор эди. Барча кўчатлар маҳаллий питомникдан харид қилинган, афсуски, улар вируслар билан касаллангани сабаб, сифати паст бўлган. Орадан олти ой ўтгач, резавор етиштириш ва унинг сифати бўйича яхши натижаларга эришмаганимизни англагач, кўчатларни олиб ташладик.\nУшбу муваффақиятсиз тажрибадан кейин резавор бизнеси даромадли бўлиши учун сифатли кўчатларни хориждан олиб келиш кераклиги аён бўлди. Мен Грузиядаги USAID дастурига кўмак сўраб мурожаат қилдим. Улар бизни Италиядаги Франко Зенти питомниги билан боғлашди. Франко питомнигида, асосан, қулупнай кўчатлари мавжудлиги боис, биз фақат шу турдаги резаворни етиштиришда давом этишга қарор қилдик.\n– Нега биоқулупнай етиштиришга қарор қилдингиз?\n– Фикримизча, Грузияда биомаҳсулотларнинг келажаги бор, чунки, бизнинг маҳсулот маҳаллий бозорда анъанавий қулупнайга нисбатан афзалликларга эга. Биз ҳануз маҳаллий сертификатлаштириш идорасидан лицензия олиш жараёнидамиз, аммо, сертификатсиз ҳам харидорлар бозордагидан юқори нархларни таклиф қилишмоқда. 2021 йилги мавсумда қулупнайни 10 лари/кг (3,19 доллар)дан сотдик, ҳатто очиқ ерда ҳосил йиғим-терими қизғин паллада ҳам. Келгуси мавсумдан бошлаб, яъни сертификат олганимиздан сўнг бизнинг маҳсулот нархи янада юқори бўлади.\n– Грузияда маҳсулотларингизнинг асосий истеъмолчилари кимлар?\n– Ўтган йили маҳсулотимизни «Агрохаб» супермаркетлар тармоғида сотдик. Келгусида супермаркетлар тармоғига етказиб беришни давом эттирамиз. Қулупнайлар бизнинг қадоқ ва PlantVаlley савдо белгиси остида сотилади. Шуни ишонч билан айтиш мумкинки, маҳаллий бозорда сифатли резаворлар етишмайди. Қолаверса, биз истеъмолчининг биомаҳсулотлар учун кўпроқ пул тўлашга тайёр эканини кўриб турибмиз.\n– Очиқ грунтда органик қулупнай етиштиришнинг энг қийин жиҳати нимада?\n– Ўз тажрибамга кўра айта оламанки, очиқ майдонда, айниқса, био-қулупнай етиштириш мақсадга мувофиқ эмас. Очиқ майдонда у ёмғир, шамол, офтоб ва бошқа ҳар қандай табиий офатлардан шикастланади. Тўсиқлар сирасига қуйидагилар киради: бегона ўтларга қарши курашиш – биз биомаҳсулот етиштиришда гербицидлардан фойдаланмаганимиз учун бегона ўтларни қўлда олиб ташлаш керак. Био-инсектицидларнинг ошиб бораётган нархи – экин очиқ ҳавода ўстирилганда ёмғир уларни осонгина ювиб юборади, бу эса биоинсектицидлар учун кўп харажат қилишга олиб келади.\nОчиқ майдонда қулупнай етиштириш қийин бўлибгина қолмай, нималар бўлишини олдиндан айтиш ҳам мушкул. Охирги икки мавсумда ҳосилни йиғиб олишда қийналдик, шунинг учун ҳам баланд туннелларга инвестиция йўналтиришга қарор қилдик.\nАйни пайтда қулупнай даламизнинг 1 гектари узра баланд туннеллар қад ростлаган.\n– Грузиялик резавор етиштирувчиларнинг аксарияти туннеллар қиммат эканлигини ва уларни сотиб олишга имкон йўқлигини айтишмоқда. Хўш, сиз ушбу туннелларга қанча сармоя киритдингиз? Уларни ўрнатишдаги техник жиҳатлар ҳақида гапириб берсангиз.\n– Бу USAIDнинг TBC банки билан ҳамкорликдаги кўмаги, имтиёзли агрокредитлар давлат дастури ва Франко Зенти питомниги кўмагида амалга ошди. Лойиҳанинг умумий қиймати қарийб 150 000 АҚШ долларини ташкил этади. Бунинг бир қисми USAID, яна бир қисми агрокредитлар, яна бир қисми бизнинг йиққан-терганимиз ҳисобидан қопланди.\nТехник нуқтаи назардан, туннелларни қуриш бир неча ойлик машаққатли меҳнат талаб этди. Жараён июнь ойи охирида бошланган, сентябрда қурилиш тугади. Дастлаб, қулупнай учун энг самарали туннел турини аниқлаш бўйича тадқиқот ўтказдик, сўнгра маҳаллий шароитни ҳисобга олган ҳолда туннел қуриш мақсадида маҳаллий иқлим ва далаларимиз жойлашувини ўрганиш учун Италиядан мутахассислар келди. Туннел зангламайдиган пўлатдан ясалган конструкция бўлиб, қуёш ва дўлдан ҳимоялаш учун пластик ва тўр билан қопланган. Бу узоқ муддатли сармоядир, чунки, конструкцияни кўп йиллар давомида ишлатиш мумкин. Фақат пластмасса ва тўрни сақлаш муддати 4-5 йил, аммо умумий харажатларнинг катта қисми зангламас пўлатдан ясалган конструкцияга сарфланди.\n– Баланд туннелларда қулупнай етиштиришнинг афзалликлари нимада?\n– Энг муҳим афзаллик- ҳимояланган ўсимликлар ва ҳосилни йиғиб олишнинг узайтирилган даври. Бундан буён экинларимиз қуёш, шамол, ёмғир ва табиий офатлар, жумладан, дўлнинг салбий таъсиридан ҳимояланган. Ўсимликларнинг ҳимояланиши автоматик равишда маҳсулот миқдори ва сифати ошишини англатади.\nТуннел қулупнайни очиқ майдонга нисбатан тахминан бир ой аввал етиштириш ва қиш фасли бошида уни якунлаш имконини беради. Сентябрь ойида биз туннеллар қурилишини тамомладик ва ҳозирданоқ натижа бор. Айни пайтда кунора 1 гектар ердан 150 килограмм қулупнай териб оляпмиз. Албатта, бу жуда зўр натижа эмас, лекин ўтган йил билан солиштирадиган бўлсак, ўша пайтда бизда қулупнай умуман йўқ эди. 2022 йилги мавсум учун апрель ойида ҳосил йиғишни бошлаймиз ва жараён декабрь ойининг ўрталарига қадар давом этади. Маҳсулот етиштиришдаги танаффус атиги уч ой, январдан мартга қадар давом этади.\nЯна бир афзаллик шундаки, ёмғир ҳашаротлар ва касалликларга қарши ишлатиладиган биомаҳсулотларни ювиб кетмайди, бу эса жараён арзонроқ ва самаралироқ кечишини таъминлайди.\n– Баланд туннеллар ёрдамида маҳсулот етиштириш ҳосилдорликни нечоғли оширади, сизнинг бу борадаги мўлжалингиз қандай?\n– Ишлаб чиқариш беқарорлиги туфайли очиқ майдондаги маҳсулдорликни баҳолаш қийин эди. Бундан ташқари, 2020 йилнинг баҳорида вилоятда дўл ёғиб, ўсимликларга зарар етказди. Ўтган мавсум бўйича аниқ маълумотларга эга бўлмаганимиз ва кўчатлар шикастлангани учун маҳсулот ҳажмини олдиндан айтиш қийин. Аммо умид қиламизки, бундан буён иқлим омиллари ўсимликларга минимал таъсир кўрсатса, уларнинг потенциали тўлиқ намоён бўлади. Ҳар бир ўсимликнинг ҳосилдорлиги кўчатнинг хилма-хиллиги ва ёшига боғлиқ. Бизда 5-6 хил нав («Сан-Андреас», «Альбион», «Кабрилло» ва «Мальга»)лар мавжуд бўлиб, уларнинг ҳосилдорлиги мавсум давомида ҳар бир ўсимлик учун 0,7-1,2 кг оралиғида ўзгариб туради. Келгуси йили ҳар бир ўсимлик камида 0,7 кг ҳосил беришини кутмоқдамиз. Бизда гектарига 45 минг ўсимлик бор, шунинг учун 2022 йилда баланд туннел майдонларидан камида 31,5 тонна қулупнай оламиз.\n– Кўчатлар қанча туради ва уларни қанчалик тез алмаштирмоқчисиз?\n– Нарх бир неча омилларга, жумладан, кўчатнинг нави, ёши ва турига боғлиқ. Биз «Фриго» кўчатларини, музлатилган ўсимликларни сотиб оламиз ва транспорт харажатлари ҳисобга олинганда ҳар бир кўчат учун ўртача 1-1,1 лари (0,32-0,35 доллар)дан тўлаймиз. Одатда, юқори ҳосил ва сифатга эга бўлиш учун фермерлар камида икки йилда бир эски кўчатларни алмаштиришлари керак.\nБиз Италиядан илк бор 2019 йилнинг кузида кўчат олиб келдик ва уларни 2020 йилда алмаштирдик. 2022 йилги мавсумда икки йил аввал экилган кўчатлар билан ишлашни давом эттирамиз. Мен уларнинг фақат бир қисмини алмаштираман, чунки, 2020 йилда дўлдан азият чеккан ва ўз потенциалини юзага чиқара олмаган ўсимликлар нечоғли маҳсулдор эканини кўрмоқчиман. Биз ҳар сафар Италиядан кўчат олиб келиб, уларни тавсия этилган вақтларда алмаштирамиз, акс ҳолда маҳсулотнинг ҳосилдорлиги ва сифати тушиб кетади.\n– Грузиядаги қулупнай етиштирувчилар ёки шу ишни энди бошламоқчи бўлганларга қандай маслаҳатлар берган бўлардингиз?\n– Тажрибамга кўра, энг муҳим қисм – бу кўчатлар, чунки, кўчат сифатсиз бўлса, қанча парваришламанг, сизга ҳеч қачон яхши натижа бермайди. Яна бир жиҳат – иқлим муҳофазаси. Мен, масалан, аввал туннел қуриб, кейин экиш ҳақида ўйлаган бўлардим. Бу резавор бизнесининг узоқ муддатли ривожланиши учун зарур.\nКелажакда PlantValley қулупнай етиштиришни 5 гектаргача етказиш ҳаракатида, экин майдонининг барча қисми баланд туннеллар билан ёпилади. Корхона ишлаб чиқариш ҳажмини ошириш билан бирга қайта ишлаш корхонасини қуриб, нафақат маҳаллий бозор, балки экспорт учун ҳам фаолият юритишни режалаштирган.\nГрузияқулупнайорганик маҳсулотларочиқ грунттуннелҳосилдорлик\nГрузиялик тадбиркор: «Жаҳон бозорида заъфароннинг оддий тури кўп, аммо органик заъфарон юксак қадрланади ва жуда талабгир»\nEastFruit 29 Ноя 21 28 Ноя 21


ЎзА - Банк тизими: Ислоҳот, амалиёт ва самара\n14.08.2019 12:34:22 Чоп этиш версияси\n“Ипотека-банк” акциядорлик тижорат ипотека банки бошқаруви раиси ўринбосари М. Абдураҳмонов иштирокида Тошкент вилояти Зангиота туманида ўтказилган сайёр қабулда ҳам Президентимиз раислигида 2019 йил 2 август куни ўтказилган видеоселектор йиғилишида тижорат банклари раҳбарлари олдига қўйилган вазифалар ижросини таъминлаш, кичик бизнес ва тадбиркорлик субъектларини қўллаб-қувватлаш, уларга амалий кўмак бериш масалалари юзасидан батафсил маълумот берилди.\nБанкнинг Зангиота, Чиноз ва Дўстобод филиали мижозлари, тадбиркорлар ва кичик бизнес субъектлари вакиллари иштирок этган тадбирда банк тизимида амалга оширилаётган изчил ислоҳотлар ва уларнинг аҳамияти ҳақида сўз борди. Мижозларга кенг кўламдаги банк хизматлари кўрсатиш, кичик бизнес ва хусусий тадбиркорликни ривожлантириш, тадбиркорларни ҳар томонлама қўллаб-қувватлаш “Ипотека-банк” акциядорлик тижорат ипотека банкининг доимий эътиборидаги муҳим вазифаси эканлиги таъкидланди.\nТадбирда мижоз ва тадбиркорларни қизиқтирган саволларига Бошқарув раиси ўринбосари М.Абдураҳманов, Банк хизматлари истеъмолчилари ҳуқуқларини ҳимоя қилиш ва уларнинг мурожаатлари билан ишлаш хизмати бошлиғи Ғ.Налибоевлар томонидан батафсил жавоб берилди. Кўплаб мурожаатлар жойида ҳал этилди.\nХудди шундай учрашув Оҳангарон туманида ҳам ўтказилди. Унда банкнинг Оҳангарон, Ангрен ва Олмалиқ филиали мижозлари қатнашди.


Дарвозадан кириб келган йигирма ёшлар чамасидаги яғриндор йигит уй саҳнининг ёнидан кесиб ўтган ариқчада қўлини ювиб, оғзини чайди. Шимининг чўнтагидан рўмолчасини чиқариб, артаркан, ҳеч ким кўринмайди-я, дегандай атрофга аланглади. Шошилмай юриб, сўрток остидаги устига ораста қилиб покиза тўшаклар солиниб, суянчиғига бир неча ёстиқ суялган сўри олдига борди. Ўтирмоқчи бўлган тўшагининг бир томонини кўтариб, силтаб, қоқди ва текислаб тўшади. Аммо ўтирмади, яна атрофга аланглади. Шунда молхона тарафда шарпа сезгандай бўлди. Аям ўша ёқда шекилли, дея овоз берди:\nНариги четдаги уй ичидан опоқдадасининг «мен ҳам борман», дегандай зўраки томоқ қиргани эшитилди.\nЙигит тик туриб, панжалари билан сўрининг кунгурасини ўйнаган қўйи онасини кутди. Лекин нега кутаётганини билмасди. Ҳозир онаси келади ҳам, аммо саломлашишдан ўзга гапиргулик гап топилмайди. Бу шунчаки кўникма ёхуд одам боласининг кўзлари илғамайдиган ришталарнинг борлигидан бўлса керак-да. Нима бўлганда ҳам, онасига айтадиган тайинли гапи йўқ, аммо кўриши билан кўнглида қандайдир хотиржамлик пайдо бўлишини жуда яхши билади.\nВа ниҳоят, қўлида пақир тутган онаси кўринди. У янги соғилган сутни тўкиб юбормаслик учун авайлаб кўтариб келарди.\n— Ҳа, келдингми, ўғлим? — деди унга яқинлашаркан.\n— Дайдидим-да… — Йигит эркаланиб қўл силтади. — Бўпти, мен опоқдадамга кўриниб қўяй, — дея чеккадаги уй томон юрди.\nОнаси кейинги ишларни режалаштиргандай, индамай ўйчан туриб қолди. Ўғли уй эшигига етай деганда бир нарса эсига тушиб, чақирди:\nЎғил ортига қайрилиб, бир-икки қадам ташлади.\n— Бошингга дўппи кийвогин, болам. Ҳадемай даданг келади… — деди ялинчоқ оҳангда онаси.\nРаҳматжоннинг юзи тиришди.\n— Эй-й, чиқса-чиқар-ей!.. — Раҳматжон қўл силтаб, уйга кириб кетди.\nДеворга суяб қўйилган юмшоқ каравотда икки-уч қават кўрпага ястаниб, опоқдадаси ёнбошлаб ётарди.\n— Ассалому алайкум, оппоқдада! — У шошиб бориб кўришди. — Тузукмисиз?\nОпоқдадаси гавдасини бир оз кўтариб, ярим ўтирди.\n— Аянг нима деяпти? — дея сўради бобоси синовчан тикиларкан.\nЙигит «эй-й» дея қўл силтади, бу билан «қўяверинг уларни» демоқчи бўлди.\nРаҳматжон бобосига сапчимади. Бир томони, у кишини жуда-жуда яхши кўрса, иккинчидан, хасталик анча енгиб қўйганидан уйдагиларнинг ҳаммаси бобосини эҳтиёт қилишарди. Юракнинг иши қийин экан-да. Кампири ўлдию, тез чўкиб кетди. Кундан-кун… Ана, кўзларининг атрофидаги кўкимтир доғлар ҳам анча кенгайиб қопти.\nРаҳматжон тоби кўтарилган чойдан қуйиб, узатди.\nЙигит чойни бир кўтаришда сипқорди. Кейин ҳамон тикилиб турган бобосига кўзи тушиб, ҳалиги гапга жавоб бериши шартлигини тушунди.\n— Ҳечам дўппи кийгим келмайди-да, опоқдада. Шуни киймасам, нима бўлади ўзи?\nЙигит бир хўрсиниб, индамай ўтираверди. У опоқдадасини ранжитаб қўйишдан қўрқарди. Бир кўнгли «хўп бўлади, опоқдада», дея ҳозироқ дўппи кийиб олгиси ҳам келди, аммо буни кўз ўнгига келтирдию, шаштидан қайтди. Эсини танибдики шунақа — дўппи кийди дегунча ғаши келаверади. Шундай пайтда ойнага кўзи тушиб қолса борми, ўзини шунақаям бадбашара, ландовур ҳис қилиб, ёмон кўра бошлайди. Ҳарбийдан қайтган куни ҳам ўшандай бўлди — унга бош-оёқ сарпо кийдираётган аяси охирида бошига янги дўппи ҳам қўндирди. Раҳматжоннинг кўзи ойнадаги аксига тушдию, қўққисдан илон кўрган одамдай ранги ўзгарди. «Йўқ, дўппи киймайман», деди бошидан олиб, аясига бераркан. «Вой-вой, янги келган солдат дўппи кияди-да, болам», — деди аяси эркалаш оҳангида ва яна кийдириб қўймоқчи бўлди. Лекин Раҳматжон кўнмади, «қўйинг энди, ая», дея онасининг қўлини итариб ташлади. Ташқарига ялангбош чиқди. Тавба, ўзбек ҳар қанча янги кийим-бош кийса ҳам, бошида дўппи бўлмаса, янгига ўхшамас экан. Дадаси ҳам, опоқдадаси ҳам унга бир-бир ғалати қараб қўйдилар, бироқ буни Раҳматжон сезмади. Шу-шу бошига дўппи киймайди ва шунинг учун кунда-кун оша дадасидан дакки эшитади.\nУнинг хаёлларини опоқдадасининг овози бўлди,\n— Отам раҳматли жуда-а савлатли одам эди-да. — Чол гапирардию, кўзлари дераза оша ташқарига тикилганди. — Соқол-мўйловиям жа-а ўзига ярашарди. Бошига дўппи, эгнига оппоқ яктак кийиб, ағдарма этикда юрарди. Кўчадан ўтганда қарамаганам қарарди. — У бир пас жим қолди, гўё фикрини жамламоққа уринди. — Отамни ҳечам дўпписиз тасаввур қилолмайман. Агар дўпписи бўлмаса, худди бир нарсаси йўқ, чала туғилган одамга ўхшайди, ҳатто, кулгили кўринади… Мен бўлсам, отамга ўхшолмадим…\nЧол бир оз жим тургач, ёқимли нигоҳини яна неварасига қадади.\n— Йў-ўқ, гап ёққан-ёқмаганидамас, опоқдада…\n— Барибир тоза дўппимас-да. Менга қара, болам, эртадан кейин бозор, а? Агар тузук бўп турсам, шу бозор куни сенга ўзим энг қиммат дўппини обераман, бўптими? — Чол бирдан жиддийлашди, юзи маъюсланиб, кўзлари ич-ичига ботиб кетди. — Мабодо бозорга боролмасам, анови даданг оберган дўппини сенга бераман, — деди у оқ дуррага ўралиб, тўридаги михга илиб қўйилган дўппига имо қилиб.\nРаҳматжон уни кўрган — жуда қимматбаҳо.\n— Унақа деманг, опоқдада, дадам хафа бўлади.\n— Нега хафа бўларкан? Буни сенга берсам, даданг менга яна янгисини обкеберади-да. — Оқсоқолнинг юзига табассум ёйилди, кейин атайлаб гапни бошқа ёққа бурмоқчи бўлдими, —товоғингни обчиқиб қўйиб бер, болам, шомгадавур бирпас эшитай, — деди.\nОпоқдадаси товоқ деб магнитофонни айтади. Раҳматжон ирғиб ўрнидан турди-да, эшикка йўналаркан, сўради:\nРаҳматжон магнитофонни паст овозда қўйиб бергач, қайтиб чиқиб, сўрида ағанаб ётарди. Ўчоқ бошида кечки овқатга уринаётган онаси буни хушламадими ёки ҳадемай кириб келадиган эрининг жаҳли чиқишидан қўрқдими, ялинчоқ овозда деди:\n— Хаҳ, чарчамай қол. Одам ўйнабам чарчаркан-а. Сен айтмасангам, укаларинг ўтга кетган.\nОнасининг гапи тугар-тугамай, ҳовли тарафда еттинчи синфда ўқийдиган укасию, тўққизинчида ўқийдиган синглисининг шарпаси кўринди. Улар бир тугундан ўт кўтариб олишганди. Укалари ўтларини тўкиб, уй олдига ўтгунларича дарвозадан дадаси ҳам кириб келди. Раҳматжон ирғиб ўрнидан туриб, салом берди. Уни кўрдию, дадасининг қовоғи осилди, билинар-билинмас бош қимирлатиб, саломига алик олди, сўнг ўчоқ бошига қаради.\nДадасининг муомаласидан Раҳматжон мулзам бўлди. Сўри четида оёқларини осилтириб ўтираркан, ўзини ўзи ёмон кўриб кетди: ҳамма ўзига лойиқ иш билан банд, бир мен бекорчи, холос. Ўшанчун ҳам дадам ёмон кўради-да!.. Ишга кирмасам бўлмайди, шекилли, сандирақлайверишам жонга тегди.\n— Агар дўппи киймасанг, кўзимга кўринмагин дегандиму!.. Ҳе, ўша!.. Бўлмаса ўристи шапкасини кийвол!..\nГапга опоқдадаси қўшилгач, дадаси жим бўлди. Шундагина ҳамма енгил нафас олди, овқат томоқлардан осонроқ ўта бошлади.\nЭртасига Раҳматжон кечки овқатга чиқмади. Дадаси ишдан қайтмасидан олдин: «Мени кўчадан келмади, деб қўя қолинг», дея онасига тайинлаб, бобосининг ҳужрасига кириб, ётиб олди. У бир нарсага ҳеч тушунмасди — булар нега энди дўппига бунчалар ёпишиб олишган? Бу уйда бобосидан бошқа ҳеч ким намоз ўқимайди, яъни жуда унақа диндор ҳам эмаслар. Лекин ҳаммалари дўппи кийишади — бобоси, дадаси, янги ҳовлига кўчиб чиқиб кетган акаси, тоғалари, амакилари, ҳатто, еттинчида ўқийдиган укаси ҳам бошидан дўппини қўймайди. Раҳматжон шу сирни англолмай доғда. Дадаси, айниқса, дастурхон устида ялангбош ўтирган одамни ёмон кўради, ҳатто, бегона киши бўлса ҳам, бир игнасини санчиб олмаса, кўнгли жойига тушмайди.\nРаҳматжон бобосига тикилди. Унинг ранги анча синиққан, кўз ости ва юзидаги кўкимтир доғлар янада кенгайгандек кўринди. Нафас олиши ҳам тезлашгандай эди. Йигитнинг юраги эзилди, аммо ичидагини билинтирмай, тасалли берди:\n— Майли, опоқдада, янаги бозорга борамиз бўлмаса.\nРаҳматжон оғзидаги нонни ҳафсаласиз чайнар, ҳар замонда хўриллатиб чой ҳўпларди.\n— Унда, айт-чи, ҳамма уйларнинг айвони, унинг олдида сўртаги, узуми борми?\n— Бор, опоқдада, — йигит баттар ҳайрон бўлди.\n— Бу нарсалар, фақат ўзбекнинг уйида бўлади, болам. Шу гапларимни унутма!\n— Гапларингизни тушунмадим, опоқдада.\n— Майли, болам, қачон тушунганингда, менга айтарсан, бўптими? Оммалекин унутмагин. Энди ҳужрамга кириб, янги дўппимни обчиқ.\nРаҳматжон итоаткорона ўрнидан туриб, уйга кириб кетди. Бир оздан сўнг дўппини олиб чиқиб, бобосига тутди. Чол дуррани очмади, ўшандайича неварасига узатди.\n— Йўғ-е, опоқдада, ўзингиз кияверинг. Уйда дўппим бор-ку.\n— Хўп, опоқдада, сизики таварик, майли, — Раҳматжон дўппини олиб, ўз хонаси томон юрди.\n— Бошқа куни киярман, уйга қўйиб чиқай.\n— Ҳа, майли, эртага киярсан, — деган бобоси бирдан хомуш тортди.\nЛекин Раҳматжон буни сезмади.\nУни саҳарда онаси уйғотди. Кўзлари ёшли эди. Бунақа эрта туриб ўрганмаган йигит уйқунинг зўридан кўз ёшларига ҳам эътибор қилмади. Фақатгина:\n— Опоқдадангдан айрилиб қолдик, — энди онаси ошкора йиғлаб юборди.\nРаҳматжон карахт бир ҳолатда серрайиб қолди. Бўғзига на йиғи, на хўрсиниқ келди. Ташқарига чиққанда, ҳовлида бир-икки қўни-қўшнилар билан дадаси уймалашиб юришарди. У ариқчадаги муздек сувда ювинди. Йўл-йўлакай юзу қўлини кўйлагига артиб қўя қолди. Шундай пайтда сочиқ излайдими.\n— Бошингга дўппи-мўппи кийвол, — деди онаси унга.\nУ хонасига қайтиб кирди. Шифонердан дуррага ўроғлик дўппини қўлига олди. Дурранинг икки учини қайирди. Гуллари оппоқ дўппига кўзи тушдию, бўғзига нимадир тиқилди. Кўзларидан майда-майда учқунлар сачраётгандек туюлди. Гўё гулларини санамоқчидек дўппини кўзига яқинроқ олиб келди. Бир четига аста лабини босди, сўнг икки қўллаб бошига кийди. Ойнага қаради. Мусаффо тонгнинг, муздек сувнинг тароватидан нурли товланган юзи, бошидаги гулдастадек дўппи берган файздан янада очилиб, чиройли кўринди. Бўғзидаги нарсани тутиб қололмади, «опоқдадажон!» дедию, ҳўнграб йиғлаб юборди. Шу пайт дадасининг «Раҳматжон», дея чақирган мулойим овози эшитилди. У шошиб кўзларини артиб, ташқарига юрди. Айвон остонасида дадаси турарди. У бобосининг санъаткорона тикилган дўпписини кийиб олган ўғлининг нур таралаётгандек юзига кўзи тушдию, бирпас жим қолди. Айвон чироғининг нурида кўзидаги томчилар йилтираб кетди.\n—Ўғлим, — деди жудаям мулойим, ўксик овозда, — аммаларингни, тоғаларингни айтиб келгин. Олдин акангга хабар бериб қўй, — деди.\nРаҳматжон «хўп, дада» деди-да, дарвоза томонга бурилди. Яна дадасининг овозини эшитиб, тўхтади.\n— Раҳматжон! — Дадаси унинг икки чаккасидан тутиб, кўзларига тикилди. Иккаласининг ҳам мижжалари жиққа ёшли эди.\nДадаси бўғиқ овозда деди:\n— Баракалла, ўғлим! Илоҳи, бошинг тошдан бўлсин! — Пешанасидан ўпди-да, кескин ортига қайрилди.\nРаҳматжон дарвозадан чиқиб бораркан, беихтиёр шу фикр миясига урилди: «Бошқа миллатлардаям дарвозахона бўлармикин?!.»


Жан Фужер. Севги изҳори (ҳикоя) | www.ziyouz.uz\nБош саҳифа Жаҳон насри онлайн антологиясиЖан Фужер (1914-2005; Франция)Жан Фужер. Севги изҳори (ҳикоя)\nЖан Фужер. Севги изҳори (ҳикоя)\nБу иморат бир вақтлар, шаҳарнинг энг муҳташам уйларидан эди. Янгигина қурилиб, тошлари ҳали оппоқ бўлган пайтда кўчанинг ҳуснига ҳусн қўшиб турарди. Кейинчалик ҳамма нарса секин-аста ўзгариб кетди. Эндиликда бино замона руҳига, машиналар ва одамларнинг кийим-бошларига мос тушмай, қандайдир бегонага ўхшаб қолганди. Уйнинг деворлари аста-секин нураб борар, бу ерда туғилган болалар ҳам аллақачон улғайиб, бирин-кетин ўзга маконларга жўнаб кетишган, эндиликда бошқа шаҳарларда, бошқа уйларда яшашарди. Фақат аҳён-аҳён улар фарзандларини етаклаб, кекса хонимни кўриш учун бу ерга қадам ранжида қилишарди.\nХоним анча вақтгача ўй-хаёлларга чўмиб ўтирди. Ниҳоят, унга зина томондан кимдир юриб келаётгандек туюлди. «Хизматкор аёл ухлаш учун юқорига чиқиб кетаётган бўлса керак»… — деб ўйлади хоним. Йўқ, бу оғир ва судраб босилаётган қадам товушлари эди. Хоним хизматкор аёл Кармен бирор кимсанинг келгани ҳақида хабар бермаганидан ажабланди. Сўнгра меҳмонни кутиб олиш учун ўрнидан туриб, ойнага бир қур назар солди. Пардоз-андози жойида эди…\nХоним эслашга уриниб, меҳмоннинг чеҳрасига синчиклаб қаради. Йиллар унинг юзини ўзгартириб юборганди. Бироқ бу ғамгин кўзлар Лунъан хонимга нотаниш эмасди. Бирдан хонимнинг лабларига меҳмоннинг исми келди. Жильбер Мессонье…\nЛуньан хоним хушмуомалалик билан ўзининг ниҳоятда таажубланганини кўрсатмасликка ҳаракат қилди.\nХоним стаканга сув қуйиб узатди. Меҳмон бир неча қултум ҳўплаб, сал ўзига келгандек бўлди. Луньан хоним нима дейишини билмасди. Чунки, у бир пайтлари яхши таниган навқирон йигит билан бу қария ўртасида жуда ҳам катта тафовут бор эди. «Нима учун келди экан», деб ажабланди.\n— Сиз менга кўп нарсалар ҳақида гапириб берсангиз керак. Табиийки, уйлангансиз. Бу савдо ҳамманинг бошида бор. Шубҳасиз, болаларингиз ҳам бордир, улар ҳам меникиларга ўхшаб турмуш қуришган бўлса керак. Берарларни тез-тез кўриб турасизми? Бетакрор, ажойиб инсонлар… Маргаританинг шимпанзесини эслайсизми? Бир куни у тоққа қочиб кетганди. Жаноб Берар ушламоқчи бўлганда, уни тишлаб олганди. Ўшанда шунақаям қизиқ бўлгандики…\n— Шунчалик узоқ айрилиқдан сўнг ҳам мен билан қизиқаётганингиздан мамнунман.\n— Шунақа ҳам илтифотлисизки…\n— Мен ҳеч ҳам ундай деб ўйламайман. Арманда, охирги учрашувимизни эслайсизми?\n— Мен тўғрисини айтгандим. Сизни севаман, биз ҳаётимизни албатта бирга ўтказишимиз керак, деб қайта-қайта такрорлагандим. Сиз эса ишонмасдингиз, ҳайрон бўлардингиз. Тахминимча, мендан чўчирдингиз, шекилли. Эндиликда бир-биримиздан йироқда ўтказган ҳаётимиз сўнгида, мен сизни яна бир бор кўриш истагида бу ерга келдим. Сизни ҳали ҳам севишимни, ҳаётимнинг энг сўнгги дақиқаларигача фикру хаёлим фақат сизда бўлишини айтиш истагида келдим.\nЖаноб паст овозда гапирар, унинг овози борган сари янада пасайиб, қандайдир тушуниб бўлмайдиган шивирлашга айланиб борарди. Сўзлари ҳали аниқроқ эшитилиб турганда, у хонимнинг номини тўхтовсиз такрорлаётганини илғаш мумкин эди.\nЎша ёз кунининг ёрқин ранглари, хушбўй ҳидлари, унинг ўшанда таққан бўйинбоғи, буларнинг ҳаммаси хонимнинг кўз олдида худди ҳозиргидек гавдаландики, гўё ҳаёт яна қайтадан бошланаётгандек эди. Орадан ҳеч қанча вақт ўтмагандек туюларди. Ўша кун Луньан хонимнинг хотирасида ҳайратомуз тарзда қайта жонланди. Чунки меҳмоннинг паст овози уни узоқ ўтмишга олиб кетганди. Меҳмоннинг овози кучайиб, сўзлари аниқлашганда хоним бир чўчиб тушди.\nМеҳмон бош тебратиб, «йўқ» ишорасини қилди. У яна тетиклашгандек кўринарди. Хоним кекса жаноб яна ўз дил изҳорини бошламоқчи бўлаётганини сезди.\n— Сиз тез орада ташрифимнинг сабабини билиб оласиз,— деди меҳмон ва эшикка йўналди.\nФранцуз тилидан Саидғани Мусаев, Хосият Холматова таржимаси\nРукнларЖан Фужер (1914-2005; Франция)\n← Аввалги Аввалги Шарль Бодлер. Гадойларни дўппосланг (ҳикоя)\nКейинги → Кейинги: Нодар Думбадзе. Қон (ҳикоя)


Истиқлол – бу Аллоҳ таолонинг берган улуғ неъматларидан биридир. Инсон обод ва озод Ватанда ҳаёт кечириши унинг бахту саодатидир. Зеро, ватандошимиз Имом Бухорий ўзининг “Ал адаб ал муфрад” китобида қуйидаги ҳадисни келтиради. Расулуллоҳ соллаллоҳу алайҳи васаллам: “Ким манзили тинч, тани саломат, бир кеча – кундузлик озуқаси бор ҳолда тонг оттирса гўё унга бутун дунё тўлалигича берилибди”, деганлар. Ҳадиси шарифни ҳаётимиздаги ўрнига бир эътибор қаратайлик.\nЭрталаб уйқудан туриб, кўзимизни очсак ҳаёт эканмиз. Аллоҳ яна яшаш имконини берибди. Сўнг атрофга қараймиз ҳамма жой тинч, осуда. Уй ҳам тинч. Ўғри тушмаган, душманнинг хавфи йўқ. Биров эшигимизни таққиллатиб безовта қилмаган. Ўзимизга қараймиз танимиз саломат, аъзолардан шикоят йўқ. Уйимизда эса қорнимиз тўядиган озиқ – овқатимиз етарли даражада бор. Дам оладиган уйимизга эгамиз. Бировга ялинмаймиз. Дунёда инсон учун ҳақиқатда бундан ортиқ неъмат бўладими?! Тинчлик улуғ неъмат эканига шак-шубҳа йўқ. Ватанни кўз қорачиғидек асраш, уни ҳар хил бало ва офатлардан ҳимоя қилиш, ватандошлар аҳил ва иноқ бўлиб истиқомат қилишлари шариат талабидир.\nСоф табиат дини бўлмиш Исломда ватан муҳаббати ардоқланади, тарғиб қилинади, мақталади. Ватанга хизмат қилиш, уни душманлардан асраш фарз ҳисобланади ҳамда унга хиёнат қилиш энг оғир гуноҳлардан саналади ва қаттиқ жазоланади. Пайғамбаримиз Муҳаммад мустафо соллаллоҳу алайҳи васаллам Ватанни севишда, унга садоқат кўрсатишда ҳам бутун умматга гўзал ўрнак эдилар.\nРасулуллоҳ соллаллоҳу алайҳи васаллам: Абу Бакр Сиддиқ разияллоҳу анҳу билан Мадинаи мунавварага кетаётганларида Маккадан чиқаётиб орқаларига ўгирилиб, “ Эй, Макка! Агар қавмим мени сендан чиқиб кетишга мажбур қилмаганида, ҳеч ҳам ўз ихтиёрим билан сени ташлаб кетмаган бўлар эдим” деганлар. Имом Термизий ва ибн Можа ривоятлари.\nРасулуллоҳ соллаллоҳу алайҳи васаллам бу сўзлари билан ватанларини қанчалик севишларини, уни соғиниб яшашларини билдирдилар. Демак, ватанни севиш, уни соғиниб яшаш инсон табиатида мавжуд бўлган бир нозик ҳис-туйғу экан.\nЯнгиқўрғон тумани “Каюм ота” жоме масжиди имом-ноиби\nby 2020-02-11 11:31:28\nby 2020-02-28 10:45:26\nТИНЧЛИК - БЕБАҲО НЕЪМАТ..\nby 2020-03-21 11:27:03\nТИНЧЛИК – НЕЪМАТЛАРНИНГ ЭНГ УЛУҒИДИР\nby 2020-03-25 10:00:54\nИСЛОМ ДИНИ – ТИНЧЛИК ДИНИДИР\nby 2020-04-04 14:46:30


Каттақўрғонда “Пайшанба метеостанцияси" фаолият бошлади - zarnews.uz\nДавлатимиз раҳбарининг 2020 йил 17 ноябрдаги “Ўзбекистон Республикаси гидрометеорология хизмати фаолиятини янада такомиллаштириш чора-тадбирлари тўғрисида”ги қарорида жойларда тупроқнинг ҳарорати, намлигини ўлчаш, кўкламдан кеч кузгача ўсимликнинг ривожланиш жараёнини кузатиб, олинадиган ҳосилни прогноз қилиб бериш имкониятига эга метеостанциялар қуриш зарурлиги белгиланган эди.\nУшбу қарор ижросини таъминлаш мақсадида Каттақўрғон тумани Мўллакўрпа маҳалласида “Пайшанба метеостанцияси” фаолияти йўлга қўйилди.\nМазкур метеостанцияни ўрнатилиши фермер ва деҳқон хўжаликларини агротехник тадбирларни ўтказишга оид тавсиялар билан таъминлаш имкони беради. Чунки метеостанция агроиқлим билан боғлиқ кўрсаткичларни прогнозлаштирадиган бир нечта датчиклар билан жиҳозланган.\nМазкур қурилмалар орқали вегетацион қатлам ва ундан юқоридаги об-ҳаво ҳарорати, атмосфера босими, қуёш радиацияси, ҳаво тезлиги ва йўналиши, ёғингарчиликлар, тупроқ намлиги ва ҳарорати, ер ости сувлари даражаси аниқланади. Мазкур кўрсаткичлар ўсимликларнинг ўсишини ва ҳосил бўлаётган биомассаларни баҳолашга кўмак бериб, ерларда иқлим, сув шароитларига мос ўсимлик навларини аниқлаш ва етиштириш имконини беради.\nКаттақўрғон тумани ҳокими вазифасини бажарувчи Жамшид Наcриддинов ушбу метеостанциянинг ишлаш жараёни билан танишди, деҳқон-фермерлар учун бу қурилманинг нечоғли аҳамиятли эканини таъкидлади. Мазкур метеостанцияда кузатув ишларини кенгроқ олиб бориш учун зарурлигини айтиб, бунинг учун ер майдони ажратиш бўйича тегишли масъулларга топшириқ берди.\nТеглар: Каттақўрғон қуёш электростанцияси Пайшанба шаҳарчаси метеостанцияси


Бош сахифа - FAQ\n1. Ўзбекистон касаба уюшмалари Федерацияси Кенгаши тассаруфидаги “Касаба сайр” шўъба корхонаси қачон ташкил топган ва юридик манзили қанақа?\n“Касаба сайр” шўъба корхонасига 2013 йил 30 апрель санасида Ўзбекистон Республикаси Вазирлар Маҳкамаси туризм фаолиятини лицензиялаш комиссияси томонидан лицензия, 2013 йилнинг 17 май санасида Ўзбекистон Республикасининг Сертификатлаштириш миллий тизимининг Республика худудида ва хориж давлатларига туристик саёҳатлар уюштириш ҳамда хизматлар кўрсатиш учун сертификат берилди.\nБизнинг юридик манзилимиз: 100165, Тошкент шаҳри, Бухоро кўчаси, 24 уй, тел.: (0-371) 256-66-64, 256-50-52, 256-40-01, 256-46-00. факс: (0-371) 256-40-01 E-mail: turizm@kasaba.uz\n2. “Касаба сайр” шўъба корхонасининг фаолият кўлами қанақа? Туристлар учун қанақа турлар таклиф эта олади?\n“Касаба сайр” шўъба корхонаси бутун Ўзбекистон худуди бўйлаб саёҳатларни амалга оширади. Яъни туристлар хохиш ва истаклари бўйича Ўзбекистон Республикаси худудидаги ҳар қандай туман, шаҳар, овул, қишлоқларда жойлашган диққатга сазовор тарихий қадамжолар, сўлим табиат манзаралари акс этган дам олиш масканлари ва замонавий шаҳарсозлик ҳамда юқори технологик марказлар билан яқиндан таништириш имконияти яратилган. Саёҳатлар ташкил этилишида унинг энг кичик деталигача эътибор берилиб, мавжуд имкониятлардан тўлиқ фойдаланган ҳолда туристлар талаби ва хохишлари асосида тузилади.\n3. “Касаба сайр” шўъба корхонасининг чет эл давлатларида ҳамкорлари борми? Чет давлатларга саёҳатлар уюштирилишида қанақа афзалликларга эга?\nЎзбекистон касаба уюшмалари Федерацияси Кенгаши тасарруфидаги “Касаба сайр” шўъба корхонаси анъанавий тарзда ўтказиб келинаётган “Ипак йўлида туризм” халқаро ярмаркасида 3 йилдан буён қатнашиб келмокда.\nШўъба корхонамиз 2014 йилнинг 6-8 октябрь саналарида ўтказилган бу йилги “Ипак йўлида туризм” йигирманчи Тошкент халқаро сайёҳлик ярмаркасида фаол этиб, “Мавзу бўйича энг яхши бўлим” номинациясида ғолиб деб топилди.\nБу ярмаркада қатнашишдан асосий мақсад, Ўзбекистонга ташриф буюрувчи меҳмонлар ҳамда юртимиз аҳлини Ўзбекистоннинг бой тарихи, маданияти ва меъморий тарихий обидалари билан яқиндан таништириш ҳамда бошқа давлатлар туристик ташкилотлари ўртасида туризм фаолиятини ривожлантиришдан иборатдир.\nЯрмаркада 7та давлатдан ташриф буюрган 20га яқин халқаро туристик фирма ва корхоналар билан ҳамкорлик қилиш юзасидан келишувлар қилинди. Хусусан: Endatour (Туркия), Praga2Agency (Чехия), Nati Tour (Туркия), Turkish Airlines, Санкт Петербург туристлар маълумотнома бюроси, Малайзия маданият ва туризм Вазирлиги, Туркманиятон Давлат туризм комитети, Доминикан, Таиланд, Бирлашган Араб Амирлиги (Дубай, Абу-Даби) давлатларидан келган кўплаб фирмалар билан яқиндан алоқалар ўрнатилди.\nБундан ташқари, 25га яқин Ўзбекистон Республикаси худудида фаолият олиб бораётган меҳмонхоналар, музейлар ва тарихий обидалар билан музокаралар олиб борилди. Шартномалар имзоланди.\nМасалан: Қозоғистон касаба уюшмалари Федерацияси тассаруфидаги “Акмолатурист” сайёҳлик корхонаси билан шартнома тузилди. Унга кўра “Касаба сайр” ШК томонидан юборилаётган жамоавий саёҳатчиларга транспорт харажатларида 20 % ҳамда меҳмонхона харажатларида 30 % миқдорида чегирмалар берилади.\n4. “Касаба сайр” шўъба корхонаси туристларнинг хавфсизлиги борасида нималарни айта олади?\nCаёҳат ташкил этилишидан олдин корхонамиз мутахассислари томонидан ҳар бир туристнинг хавфсизлиги юзасидан индивидуал ёндашилади. Уларнинг хуқуқ ва мажбуриятлари юзасидан йўриқнома ўтилади ва таништирув сўнгида туристларнинг имзолари билан тасдиқланади.\nБундан ташқари саёҳат давомида туристлар жойлашган автотранспортларда махсус “дори-дармон қутичалари” ташкил этилган бўлиб, уларда 60дан зиёд инсонга биринчи ёрдам кўрсатишга мўлжалланган махсус препаратлар жойлаштирилган. Фавқулотда ҳолатлар юзага келганда Ўзбекистон Соғлиқни сақлаш тизимида фаолият юритувчи тез тиббий ёрдам хизмати билан ўзаро келишувга биноан республикамиз худудида малакали тиббиёт ходимларига мурожаат қилинади.\n5. Гид-экскурсавод хизмати сизнинг корхонингизда қандай йўлга қўйилган? Уларнинг малакаси қай даражада?\nБизнинг корхонада гид-экскурсавод хизматига алоҳида эътибор қаратилади. Чунки, ташкил этилаётган саёҳатдан турист қанчалик ўзига хордиқ олиши кўп жиҳатдан айнан ўша гид-экскурсавод хизматига боғлиқ бўлиб қолади. Шу сабабли, гид жалб этилаётган вақтда унинг махсус ўқув курсини тугатганлиги ва малака сертификатига эгалиги аниқланади ҳамда энг намунали гид хизматга танланади. Туристик саёҳат ташкилотчиси бутун саёҳат давомида бизнинг корхона вакили, айни вақтда ташкилот номидан иш юритиб, унинг манфаатларини ҳимоя қилар экан, ташкилотчидан ҳар бир саёҳатга пухта тайёргарлик ҳамда хар бир туристга индивидуал ёндашув ва муомала талаб этилади.


Трамп Меркелдан Путин билан қандай гаплашиш борасида маслаҳат сўради - Халқ сўзи\n14:35 02 Май 2018 Дунё\nБу ҳақда “CNN” телеканали Россия — АҚШ ўртасида юқори даражадаги музокараларга тайёргарлик кўриш бўйича олиб борилаётган муҳокамалардан хабари бор бўлган манбаларига таяниб маълум қилди.\nРоссиялик политолог Сергей Марковнинг фикрича, ГФР канцлери бу борада бемалол маслаҳат бера олади.\n“Меркель Трампга жуда кўп нарсаларда маслаҳат бериши мумкин, зеро унда улкан сиёсий тажриба бор, — дейди эксперт — Ахир у 2005 йилдан бери ҳокимият тепасида ва ўзининг америкалик ҳамкасбига қандайдир амалий нарсаларни ўргатиши, жумладан, Владимир Путин билан мулоқот қилиш бўйича тажрибасини бўлишиши мумкин. У тоза психологик нуқтаи-назаридан Путин қандай воқеаларга муносабат билдиришини тушунтириши мумкин”.\nСиёсатчининг қайд этишича, давлат раҳбарлари ўртасидаги муносабатда нафақат махсус тайёрланадиган алоҳида контекст ва замин, балки етакчиларнинг психологик жиҳатдан бир-бирига мос келиши, чиқишиб кетиши ҳам муҳимдир.\n“Масаланинг руҳий томони ҳам бор, — деди Марков. — Трамп учун, айниқса, бу муҳим. Чунки у катта сиёсатда ҳали янги. Трамп — жуда кучли етакчи, у аслида партиясиз номзод сифатида Республикачилар партияси раҳбарияти истакларига қарши чиқиб, Америкадаги ҳукмрон синф иродасига қарамай АҚШ Президенти бўлди ва мислсиз кўтарилишга эришди. Яъни Трамп ҳайратланарли даражадаги етакчиликни намойиш этаяпти. Бундай шароитда икки кучли раҳбар ўртасидаги мулоқотда ўзаро ҳамкорлик бўйича тренд жуда муҳимдир. Шунинг учун Трампга Владимир Путин билан бир неча бор учрашган Меркелнинг маслаҳатлари жуда керак”.\nЭксперт Германия канцлери рус тилида, Россия Президенти эса немис тилида эркин сўзлаши улар ўртасидаги суҳбатда кўп бор қўл келганини эслатиб ўтди.\nМарковнинг фикрича, Трамп ва Меркель ўртасидаги бу борадаги суҳбат ҳақида ахборот тарқалиб кетгани ижобий белгидир.\n“Бу ерда бошқа масала муҳимроқ ва мазмунлироқдир. Агар Трамп Путин билан муносабат қилиш бўйича маслаҳатлашаётган бўлса, демак у Россия Президенти билан ростдан ҳам учрашишни хоҳлайди. Бу шу каби учрашув реал режалаштирилаётганини англатади, бундай музокаралар эса жуда фойдали бўлади”, — дейди сиёсатчи.\nБироқ Меркель Трампга маслаҳат берган-бермагани номаълумлигича қолаяпти.


Таълим – тарбия » Surxondaryo musulmonlar idorasi\nМустақилликнинг илк йиллариданоқ мамлакатимизда таълим-тарбия тизимини тубдан ислоҳ этишга қаратилган эътибор туфайли таълим босқичма-босқич шакл ва мазмун жиҳатдан бутунлай янгиланди. Натижада ёшларимиз халқаро талабларга жавоб берувчи таълим тизими асосида билим ва тарбия олиб, замонавий касбларни эгаллаб ҳаётда муносиб ўрнини топмоқда. Бу жуда яхши албатта.\nАммо бугунги кунда таълим-тарбияга мухтож бўлган кўплаб ёшларимиз ҳам учрамоқда, минг афсуски, гуруч курмаксиз бўлмайди деганларидек юпину очиқ либосда юришни истаётган ёшларимиз айниқса қизларимиз сони тобора ортиб бормоқда. Сир эмаски кўча-куйда ўта тор ва калта либослар кийган қиз жувонларни ҳар қадамда учратамиз. Бу кийимлар умуман миллийлигимизга мос келмайди. Ахир халқимизда кийимига қараб кутиб ол, маданиятига қараб кузатиб қўй, деган гап бежизга айтилмаган. Фарзандларимизнинг таълим-тарбияларига биргина ўқитувчи эмас балки ота-она ҳам ўқитувчиларга нисбатан кўпроқ эътибор бериш лозимдир.\nЧунки фарзандларимизнинг асосий вақти ота-она бағрида яъни оилада ўтади. Шунинг учун хар куни ўз фарзандларига миллий қадриятларимиз урф-одатларимиз, муомала, кийиниш одоби ҳақида тушунтириш ишлари олиб борилса ҳамда таълим – тарбия ишларини диний ақидаларимизга, ислом таълимотига мувофиқлаштириб олиб бориш фойдадан холи эмаслигини ҳаёт кўрсатмоқда. Ислом фақат ибодату рўза тутиш эмас, шунингдек у хаёт, иймон, эътиқод, тарбия, ахлок, одоб, ҳалоллик, поклик, ватанни севиш, билим олиш, хунар ўрганиш, охиратни ўйлаб иш тутиш бобида олий даражадаги таълимот эканлигини кўпчилик билади.\n“Рахмонберди хожи” жомеъ масжидининг\nБеш бола пахлавон махалласи вакили: Абди хожи Файзилов


“Нол”дан ҳам тадбиркор, ҳам халқ фойда кўради\nРивоятга кўра, замонасининг бой ва сахий кишиси ёрдам сифатида, икки камбағалга минг тиллодан берибди ва «Бу маблағ сизларни ночорликдан халос этади» дебди. Орадан бир неча йил ўтиб, бадавлат киши уларнинг ҳолидан хабар олибди. Кўрибдики, эҳсон берганларидан бирининг ишлари юришибди, ҳам...\nКорхонада ишлаб чиқариш кўлами ортмоқда\nРеспубликамизда пандемия шароитида карантин қоидаларига зид бўлмаган ҳолда иш ташкил этаётган корхоналар ижобий натижага эришмоқдалар. Жумладан, Бўстон туманидаги «Сайёра фаввораси» хусусий корхонаси ўтган ойда 336 тона калава ип экспорт қилишга эришди.\nГўшт 42 500 сўмдан 85 000 сўмгача: Бозорлардаги нарх-наво маълум қилинди\nДавлат статистика қўмитаси мамлакат ҳудудларидаги марказий деҳқон бозорларида 2020 йил 29 сентябрь куни кузатув ўтказиб, алоҳида турдаги озиқ-овқат маҳсулотларининг минимал-максимал нархларини келтирди.\nКонимех тумани ҳокими халқдан узр сўради ва йил охиригача туманни "ўрта" ҳудудга ўтказишга ваъда берди\n2020 йил 1 майдаги Президент қарорига асосан ҳудудларни ижтимоий-иқтисодий ривожлантиришни рейтинг баҳолаш тизими жорий этилган эди. Шунга мувофиқ, биринчи марта туман ва шаҳарлардаги иқтисодий кўрсаткичлар, тадбиркорликни қўллаб-қувватлаш муҳити, инфратузилма ва мавжуд ресурслардан фойдаланиш даражаси ўрганилди\n«Имтиёзчи»лар учун алоҳида квота белгиланиши ва улар «контрактчи»лар қаторида бўлиши керак — ОТМларга киришдаги имтиёзлар ҳақида\nОлий таълим муассасаларига ўқишга киришда айрим айрим соҳа вакилларининг фарзандларига берилаётган имтиёзлар ижтимоий тармоқларда муҳокамаларга сабаб бўлмоқда. Ушбу масала юзасидан "Нодавлат таълим муассасалари ассоциацияси" раиси ўринбосари Бобур Расулов ўз муносабатини билдирди.\nТадбиркорга жазо эмас, кўмак берилди\nЖорий йил сентябрь ойининг 22 куни давомида Тошкент шаҳар давлат солиқ хизмати органлари ходимлари кўмаги билан 1446 та корхонада ноқонуний ишлаётган 8,5 минг нафардан ортиқ фуқаро асосий иш жойига расмийлаштирилди. Бу ҳақда Тошкент шаҳар ДСБ матбуот хизмати хабар бермоқда. Жумладан,...\nҚонунчиликда нимани сақлаб қолиш ва нимадан воз кечиш керак?\nХайрулло Бозоров: "Қучоқ очиб халқ ичига борайлик..."\n— Афсуски, вилоятда Фурқат, Ёзёвон ва Қўштепа туманларидаги ҳолат қониқарсиз, — деди вилоят раҳбари. — Яқин вақт ичида ушбу ҳудудлардаги муаммоларни ҳал этиш мақсадида комплекс чора-тадбирлар режаси ишлаб чиқилмоқда.\nТошкент медиация маркази ташкил этилди\nТошкент давлат юридик университети ва Юристлар малакасини ошириш маркази муассислигида Тошкент медиация маркази нодавлат нотижорат ташкилоти ташкил этилди. Бу ҳақда Тошкент давлат юридик университети Жамоатчилик ва ОАВ билан алоқалар бўлими хабар берди.\nСурхондарё вилояти ҳокими фаолиятида муаммоси бор тадбиркорлар билан учрашди\n— Ер сўраб мурожаат этаётган тадбиркорларимиз шуни тўғри тушунишлари керакки, бино-иншоот ёки иссиқхона қуриш ҳамда озиқ-овқат маҳсулотлари етиштириш учун ҳам суғориладиган ерлардан ажратишнинг имкони йўқ, — деди вилоят ҳокими. — Чунки бирор бир фермер ёки тадбиркорнинг маҳсулот етиштириб турган ер...\nShowing 141-157 of 3,706 items.